text:
WILLEMSTAD – Un grupo di trahado ainda no a haya nan carta di retiro. No obstante cu a pasa na nan cas, no a haya nan pa entrega nan e carta personalmente. E carta di retiro ta importante pa e trahado pasobra ta cu e carta di retiro e trahado mester acudi na SVB pa bin na remarca pa haya su cesantia. E curator den e caso di DAE, e compania cu a bati bankroet, a bisa cu nan a cuminsa cu e proceso pa termina e relacion di trabou cu e trahadonan. A entrega e cartanan di retiro na Post N.V. pa entrega e cartanan na cas. Mayoria di e trahadonan a haya nan carta. Un parti di e trahadonan ainda no a haya e carta no obstante cu a purba na diferente ocasion, incluyendo parti anochi. Curator ta haci un apelacion na e trahadonan pa nan mes pasa tuma nan carta di retiro. Esey ta posibel for di dialuna awor 30 di september te dia 4 di october di 8’or di mainta pa 12’or di merdia. Nan mester acudi na SMS Attorneys at Law na Rozenweg 4. Nan mester bin cu un legitimacion pa asina tuma nan carta pa nan bin na remarca pa cesantia na SVB.
Tin trahado di DAE cu ainda no a ricibi nan carta di retiro
- Friday, 27 September 2013 22:16


c: text/html

text:
Parlamentario, sr. Guillfred Besaril:
Dialuna ultimo parlamentario, sr. Guillfred Besaril a elabora riba desaroyo actual den Husticia, enfocando riba e decision di Gabinete Mike Eman atravez di su Minister di Husticia, pa no bin cu un klas di aspirante pa Polis den 2014. Parlamentario Besaril a expresa lo siguiente:
“Cu awa na wowo un mama a contami con 2 individuo a drenta su cas, pone un arma blanco (sea schroef grandi of schroef draaier) na cabes di su yiu chikito menase, pa asina e criatura mustra nan unda mayornan ta warda nan pertenencianan di balor den cas. Lamentablemente mi a nota cu e storia aki no a ricibi corbertura den nos medianan local. Sinembargo e no ta kita cu e ta keda un incidente sumamente lamentabel y tristo pa especialmente un mucha pasa aden. Un experiencia asina ta laga ken cu ta traumatisa. E tipo di casonan aki ta ilustra claramente den ki situacion nos ta bibando aden na 2014. Pues ni den su propio
hogar Pueblo por ta trankil mas y mester ta alerta.
Enbista di e sentimento cu ta reina den Pueblo pa loke ta trata e tema Seguridad, nos fraccion a hiba discussion cu Minister di Husticia den Parlamento, referente con Gobierno ta aloca fondonan pa e departamentonan cu ta cai bow di su maneho. Manera ta conoci caba lo no bai tin un klas di aspirante pa Polis pa 2014. Pa nos fraccion e decision aki ta simplemente INCOMPRENDIBEL si nos mira e tantisimo casonan di delincuencia cu ta tumando lugar.
Ora bo wak e organisacion den su totalidad y bo priva nan di recluta personal nobo, e ora ey bo ta bezig ta promociona diferente situacionnan negativo pa e organisacion. Un di nan sigur ta cu bo no ta bezig ta compensa cierto trahadornan pa e labor cu nan ta ehecuta, promocionando indirectamente e fenomeno “Cheal Labor” den e organisacion. Ademas di “Cheap Labor” un otro aspecto cu e falta di reclutamento aki ta trece cune (y hecho cu ta causando dolor den Pueblo), ta e falta di atencion pa e parti preventivo door di ausencia di mas polis uniforma riba caya. Otro aspecto negativo ta cu bo lo ta poniendo presion extra riba esnan cu t’ey caba den e organisacion pa motibo cu no ta sigui injecta e organisacion cu sanger nobo den e parti operacional”.
Parlamentario Besaril a sigui elabora: “Durante e segundo tanda durante di e tratamento di presupuesto nos lo sigui debati cu Minister di Husticia ja cu den nos humilde opinion e mandatario ta mal interpreta e aspecto di “Natuurlijke Afvloei” cual ta hasi posibel pa corta den presupuesto di Cuerpo Policial. Pero no por papia di un “Natuurlijke Afvloei” como posibilidad pa corta den presupuesto di un organisacion cu ta sigui opera. “Natuurlijke Afvloei” como arma pa baha gasto ta wordo practica den caso cu por ehempel ta bai elimina un servicio”.
Parlamentario Guillfred Besaril a termina su entrevista cu lo siguiente: “Den cuadro di e importancia cu Cuerpo Policial tin den e cadena hudicial, nos ta bai urgi Gobierno pa medio di un mocion, pa pone e fondonan disponibel pa cuminsa cu un klas nobo di aspirante di Polis. Nos ta spera cu e mocion aki por goza di e sosten di e mayoria den Staten, pa di es forma ey pone tanto e Minister di Husticia como esun di Finansas hasi e ehercicio pa hasi esaki posibel. Un klas di 10 pa 12 aspirante nobo di polis ta posibel si tin boluntad. Nos ta papiando di un gasto di alrededor di 150 mil forin pa aña 2014 y un esfuerzo cu Pueblo lo sa di aprecia grandemente.”

robotstxt: allowed

filter: keep


text:
Playoff HEINEKEN femenino di Aruba softball Bond a continua
Playoff final HEINEKEN Femenino di Aruba Softball Bond dedica na baluarte Irena Balijn a continua diadomingo ultimo riba veld di SV Dragon Hitters (x-Duracell) na Barcadera. Un veld comberti completamente den un parke di softball den preparacion pa Champ of the Champs cual lo inicia dialuna 30 di Juni cu 10 equipo internacional. Aruba Bank Lady Tigers pa 11am di mainta a enfrenta Jaguars . Jaguars ta ariba 2-0 den e serie di 5 wega y ta falta solamente un victoria pa nan por celebra. Jaguars tabata ganando 6-0 pero Aruba Bank no a give up y a reaciona bon y a bolter e score ganando e wega finalmente 10-6 y asina ta hasi e serie 2-1. Diaranson awor 25 di Juni cuminsando pa 715pm riba veldnan nobo na Pos Chiquito wega number 4 di e serie final lo continua. Un victoria pa Jaguars nan lo celebra nan campeon y un victoria pa Aruba Bank Lady lo forsa un wega desisivo diabierna 27 di Juni. Aruba Bank Lady Tigers 10 careda, 8 hit, 4 error. Jaguars 6 careda, 10 hit, 4 error. Mandy Angela a bay completo seyando e promer victoria di playoff riba su nomber. Kathleen Geerman a resulta pitcher perdedor ricibiendo relevo di Zagyra Jones. Mihir bateadornan pa Aruba Bank lady Tigers ta Riangela Flanegin di 2-2, Franchesca Diaz 2-2, Carienne Brete di 4-2. Pa jaguars a destaca na plato Iliandra Figaroa di 4-3 y Jennysela Tromp di 4-2. Playoff serie final diaranson awor pa 715pm na Pos Chiquito y pa 9pm despues di playoff RC Cola lo enfrenta BB Pirates den categoria A-Klas. Softball fastpitch a la carga.
Aruba Bank Lady Tigers ta reaciona y ta bolter e wega pa keda na bida den e serie final
Playoff HEINEKEN femenino di Aruba softball Bond a continua


text:
KRALENDIJK – Djárason 21 di mei den Stadion Antonio Trenidad tabatin kontinuashon di e promé buèlta kampionato di Federashon di Futbòl Boneriano ‘F.F.B. 2014, dediká na Aubrey ‘Obs; Sealy.
Tabata e ekiponan Juventus i Vespo ku a enfrentá otro, kual enkuentro e aktual kampion Juventus a gana di e ekipo rinkonero ku e skor mínimo o sea 1 – 0. Despues di a hunga promé tempu sin anotashon, tabata na di 23 minüt di e komplementario ku Juventus ta kue bentaha den e wega, esaki pa medio di un pena máksimo kobrá ku éksito pa Suehendley ‘Papa’ Barzey. E gol aki tabata sufisiente tambe pa Juventus bai kas ku tres punto, pasando su so na promé lugá ku nuebe punto for di tres partido hungá.
Pa Vespo esaki tabata su di dos derota den tres partido i ku unu ganá ta pues ta keda ku tres punto. Mester menshoná ku tantu Juventus komo Vespo a terminá e partido ku dies hungadó riba tereno, esaki despues ku rèfri prinsipal Mario Soliano, na dos okashon mester a saka karchi kòrá pa ekspulsá un hungadó di kada ekipo.
Kontinuashon:
Kampionato di futbòl boneriano 2014 dediká na Aubrey ‘Obs; Sealy ta kontinuá ku dos enkuentro, e fin di siman binidero den Stadion Antonio Trenidad. Awe djabièrnè 23 di mei pa 8or anochi, tin e partido Flamingo kontra Arriba Perú, ámbos ekipo tin dos wega hungá den aktual kampionato i tin tres punto, kual ta produkto di un viktoria i un derota.
E di dos wega di wikènt binidero ta entre Real Rincon i Atletiko Tera Corra ‘A.T.C.’, pa tantu e ekipo di Rincon komo esun di Tera Corra, e wega di djadumingu awó ta e di tres pa kampionato 2014. E ekipo rinkonero ta invikto ku su seis puntonan produsí den dos enkuentro, miéntras e muchanan di Tera Corra ainda no a sinti e sabor di viktoria den aktual kampionato i ta mas abou riba e tabla di posishon sin ningun punto.
Fanatikada di futbòl en general ta kordialmente invitá pa presensia e weganan di kampionato 2014, wikènt binidero den Stadion Antonio Trenidad na Rincon.
Ta bon pa rekordá un i tur ku promé buèlta di e kampionato aki, ta bálido tambe pa klasifikashon Kopa MCB 2014. Esaki den forma ku e tres ekiponan ku terminá e buèlta aki mas ariba e tabla di posishon, ta bin na remarke pa bira ganadó di e kopa.


text:
NEW YORK/Merka – Nashonnan Uní a saka un rapòrt ayera ku sifranan di e paisnan ku tin e porsentahe di homisidio di mas haltu na mundu. Hondúras ku Venezuela ta para na promé i di dos lugá riba e lista di paisnan ku krímen violento ku ta kaba den homisidio.
E rapòrt ta analisá homisidio intenshoná di 437.000 persona rònt mundu. Na 2012, Hondúras ta tin un rekòrt di 90.4 homisidio pa kada 100.000 hende, kasi dòbel di Venezuela ku ta pará na 53.7 pa kada 100.000. Pa añanan kaba tin un invashon di kartel di droga mehikano na Hondúras i paisnan bisiña na Amérika Sentral, ku ta pone ku Belize tambe ta mal pará na 44.7 homisidio pa kada 100.000 persona, El Salvador ta na 41.2 i Guatemala na 39.9.
40% di e krímennan riba e lista a tuma lugá den kontinente di Amérika. E desaroyonan aki ta danki na krímennan organisá fundá pa kartelnan di droga ku a tuma kòntròl di institutonan públiko pa asina por narkotráfiká di sur pa nort Amérika.
Homisidio planiá na Sur Amérika ta mayoria biaha di naturalesa polítiko i ta sinku pa ocho biaha mas frekuente ku na Oropa, Asia i asta Afrika awendia. Den 43% di e kasonan, ta hasi uso di arma di kandela, 24% ta preferensiá ophetonan skèrpi i 35% ta hasi uso di otro métodonan.


text:
WILLEMSTAD – E kaso di disiplina di Órden di Abogado kontra abogado Sulvaran, Peterson i Eustatius no lo sigui mañan. E abogadonan no tin konfiansa den konseho di supervishon di abogasia. E konseho di supervishon ta konsistí di dos abogado i un wes na kabes.
Segun e tres abogadonan e presidènt di e konseho no ta imparsial. Pa e motibu aki e tres abogadonan a kuminsá un prosedura di ‘wraking’.
Akusadonan den un kaso por kuminsá un prosedura di ‘wraking’ na momentu ku nan ta di opinion ku e wes ku mester atendé nan kaso no ta imparsial pa atendé esaki. Un otro wes lo mester disidí si su kolega wes por sigui atendé e kaso òf no.
No ta konosí ki dia wes lo atende e petishon di ‘wraking’.


text:
Cas di Torto
E prome habitantenan tabata e indjannan cu a biba na Aruba tabata uza material cu nan haya den naturalesa pa construi nan cas.
Kontenido
Origen di cas di torto[editá | edit source]
A cuminsa traha cas di torto of cas di lodo den siglo diesocho. Nan tabata uza mescla di lodo y yerba seco. Ta pensa cu e tradicion di traha cas di torto a bin for di Venezuela, pa motibo cu na peninsula di Paraguana tabatin e mesun sorto di cas aki, cu nan tabata yama "casa de torta". E tradicion aki a sigui te na aña 1925. Ta calcula cu na Aruba tin mas of menos sesentidos cas di torto ainda, aunke solamente cuater ta den bon estado.
Sistema di construccion[editá | edit source]
Despues cu limpia e tereno y pareh'e, ta cuminsa cu trahamento di e cas. Nan tabata coy cuater brasa diki di cuihi cu parti ariba un horket y hinca esakinan den tera. Parti ariba tambe nan tabata pone taki diki di cuihi pa forma asina e spant pa carga e dak. Ora cu nan cla cu esaki, nan tabata pone tur e partinan cu lo forma porta y bentana. Despues cu nan finalisa e skelet, nan tabata vlecht tur esaki den forma di crus, lagando solamente e partinan pa porta y bentana habri.
Dak[editá | edit source]
Pa traha e dak, nan tabata uza pal'i maishi. Nan tabata laga esaki seca den bohi. Despues tabata habri e bohi fo'i otro y tabata pres e pal'i maishi debidamente. Djey nan tabata pone esakinan riba e skelet pa forma e dak.
Muraya[editá | edit source]
Nan tabata pleister e skelet tur dos banda cu torto, esta e mescla di lodo cu yerba. Nan tabata yena e skelet cu aporoximadamente dies centimeter di torto cada banda. Tin hende ta bisa pañota en bes di pleister. Despues nan tabata blancha e cas cu un mescla di calichi mula y aloe. Cu e calki aki e cas tabata haya un colo un poco geel. E marga di e aloe tabata evita comehein drenta den structura di e cas. Nan tabata pone bentana y porta habri pafo y tabata duna nan generalmente un colo berde scur.
Particion di e cas di torto[editá | edit source]
Un cas di torto ta consisti di un sala, un cushina y un of dos camber. E hendenan di cas tabata cushina riba fogon. Riba esaki tabatin fogon, nan tabata uza un confo pafo pa cushina. Bestro y baño tambe tabata pafo.
Tradicion[editá | edit source]
Trahamento di un cas asina tabata un asunto colectivo. Famia, bisiña y amigo tabata haya cuminda y bebida. P'esey hopi biaha ainda bo ta haya tur e famianan ta biba cerca di otro. Den construccion cada un tabatin cu paga lomba.
Desaroyo di cas di torto[editá | edit source]
Segun tempo tabata pasa a bin cambio den e estilo di construccion di e casnan aki. E murayanan tabata bira cas bes mas diki, como cu tabata uza piedra basta grandi pa traha. E dak si a keda e prome temponan di pal'i maishi. Cu binida di Lago na 1924, nan a cambia e daknan pa zim of asbest. Poco poco a cambia porta y bentana tambe, sea pa yalusi di palo of pa glas. Teniendo cuenta cu clima di Aruba, e cambionan aki no tabata asina faborabel, ya cu e casnan no tabata asina fresco mas manera esunnan original. Na Masiduri ainda po observa un cas di torto y na Cunucu Arikok tin un replica di un cas di torto. Fuente: Cristal 2


text:
Dimes mi no a spera tampoko ku nos lider “Poeslief” lo a keda kontentu ku e deklarashonan di FKFO, pero ku e lo bai trata di valsifiká historia pa hustifiká su bòltumentu i froude elektoral, si mi no a spera.
Portá p’esnan ku NO ta na altura di loke ta pasa tras di kòrtina, e reakshon di Wiels por parse berdat, pero p’ami i pa tur esnan ku si ta na altura di kiko ta kiko, Wiels ta un mentiroso mal agradesí i inkapas pa papia berdat! Hecho ta ku for di momentu ku e grupo di intelektualnan den FKFO enkabesá pa netamente Abogadonan Eustatius, Peterson i Sulvarán, a djòin e lucha pa Soberania i nan a duna sostén na e movementu polítiko di Helmin Wiels, hendenan na tinu a kuminsa kere den e lucha Independista! Niun Soberanista no por ninga ku Peppie Sulvarán tabata un sosten importante pa Helmin Wiels i Pueblo Soberano i regularmente por a mira Peppie na sede Soberano.
Ademas regularmente Abogadonan Eustatia i Peterson a aparesé den e programa Konsenshi Sivil di Helmin Wiels. Es mas abogado Peterson ta konosí komo e konsehero hurídiko prinsipal di Pueblo Soberano i tabata huntu ku Wiels i otro representantenan di gobièrnu durante Konferensia di Reino. Hecho ta tambe ku ta den representashon di FKFO a nombrá Elmer Wilsoe komo minister di hustisia, despues ku Abogado Peppie Sulvarán a gradesí pa e puesto. Kemèn intelektualnan den FKFO a forma parti integral di e strategia i eksito di Soberano ultimo añanan.
Hecho ta tambe ku aworaki atrobe ta intelektualnan ku a bin for di seno di mesun FKFO, manera e.o. Dr. Martha Dijkhof, Drs. Terry Hernandes, Mr. Drs. Caryl Monte i Drs. Elmer Wilsoe (Min. Plenipotensiario) ta kandidatonan pa okupá puesto di minister den e gobièrnu di Transishon. Obviamente e oportunistanan aki a distansiá nan mes for di FKFO pa nan no mester pèrde nan chèns pa bira minister. Di tur manera si no tabata pa e intelektualnan aki Wiels lo tabatin problema pa haña hende na tinu pa okupá funshon di minister den gobièrnu! P’esey mes ela kwe eksigensia di Alex Rosaria tene ku dos man, pa bini ku un “Takengabinet” ya ku e mes ta INKAPAS pa dirigí un gobièrnu i karga su responsabilidad!
Kemèn si awe Wiels ta bin pretendé ku e intelektualnan den FKFO no a nifiká nada den surgimentu di su partido Pueblo Soberano, pa’mi ta otro muestra mas di e aktitut NARSISTA di nos lider! Simplemente e kompái aki a pèrde strea di nòrt i definitivamente e mester tin no unu, pero varios skrúf lòs den su kabes!
Finalmente mi ke apuntá ku ta imposibel logra niun tipo di rekonsiliashon ni Pas i muchu menos trankilidad si bo ta plèita ku bo amigunan, pa defendé i djòin bo ENEMIGUNAN di ayera! Ademas mi ta spera ku Wiels no bruá kere ku e hendenan di PAIS, PNP i Glenn Sulvarán, ku e ta huntu kuné awe ta su amigunan! Mi ta spera ku e realisá na tempu ku e “gèng” di hendenan bon pará i di bon bida, ku ta hunga gòlf tur fin di siman den resòrtnan karu manera Blue Bay Golf Club i Sta. Barbara Plantation Golf Club, NO ta su “amigunan”.
E loke Wiels a hasiendo, no unikamente a trese su kredibilidad te na suela, pero tambe a debilitá su posishon i futuro di su partido! Admas ela perhudiká e pueblo marginá, ku awor mester bai soportá kièr i gana di hendenan bon pará ku NO tin kunés ku medidanan ya ku nan si tin sufisiente entrada pa sigi biba BON i hunga Gòlf tur fin di siman! Ki bo ta kere lo pasa ku Wiels i Pueblo Soberano si mester bin un elekshon nobo aworáki?


text:
AZV ta nenga paga tratamento afo pa pacient di cancer detecta afo
Parlamentario mr. Andin Bikker ta cuestiona:
mientras cu na Aruba tabata haya Paracetamol so!
ORANJESTAD (AAN) – Den conferencia di prensa di fraccion di Partido Democracia Real, parlamentario mr. Andin Bikker a cuestiona e hecho cu tin varios asegurado di AZV cu ora nan ta bay docter ta haya cada bez “Paracetamol”, pero ora cu nan bay den exterior ta worde constata cu nan tin malesanan serio, entre otro cancer.
Tin di nan cu a confronta cu e situacion cu mester a haya tratamento inmediato por ehemplo pa cancer, y tin un caso hopi penoso unda cu un asegurado di AZV tin mas cu un aña den exterior, pero AZV ta nenga rotundamente di paga su gastonan pa un motibo tecnico, pasobra e persona aki no a pidi prome cu el a bay afo, pa AZV pre-aproba su tratamento.
Esaki ta ilogico, segun e Parlamentario, pasobra e persona aki no tabata sa cu e ta sufriendo di e malesa di cancer mientras cu na Aruba ta Paracetamol nan a keda dune y ta ora el a controla afo a bin constata cu e tin un cancer hopi avanza y e mester a keda mesora pa tratamento.
Parlamentario mr. Bikker tin casonan cu e mes a gana contra AZV, unda cu ta worde remarca door di Corte, cu ora tin un malesa cu si a pidi aprobacion pe pasobra e no por a worde trata na Aruba, y cu ta standard manera curazon, cancer, etc., AZV tin cu manda pacientnan afo, anto mr. Bikker ta haya ilogico pa nenga pa e simple rekisito cu e persona concerni no a pidi pre-aprobacion.
E filosofia tras di esaki ta si e persona lo a pidi pre-aprobacion e persona lo a haye pero ta ilogico cu e mester bin cu air-ambulance pa pidi un pre-aprobacion un rato y bay back. Parlamentario mr. Bikker no ta haya cu esaki tin sentido y segun’e AZV mester suppose di sa pasobra tin casonan cu nan a perde un tras di otro, y cu te ainda ta aplicable.
Tin pacientnan cu ta desampara y actualmente tin famianan cu mester a hipoteca of bende nan cas, nan auto y tur cos pa paga pa salud di nan sernan keri, unda cu segun hurisprudencia (sentencianan haci) AZV tin cu cubri parti di e gastonan aki.
Di parti di PDR a sali diamars un serie di pregunta pa e Minister di Salubridad Publico, cu adhunto un di e casonan concerni, unda cu e ta puntra kico a pasa entre tanto, pasobra e ley no a worde cambia te unda e sa, y no ta husto cu esnan cu tin derecho di haya alomenos cierto gastonan parcialmente cubri, nan mester bende nan pertenencianan y keda den un situacion hopi precario siendo cu eigenlijk AZV mester paga parti di e gastonan aki.
Parlamentario Bikker ta spera cu a base di e conferencia di prensa aki, y di e carta cu e tin pa e minister, esaki ta pone atencion na e caso menciona, cu pa motibo di privacidad e no ta divulga nomber di e pacient. E no ta kere cu tin hopi di e casonan aki y ta asumi cu AZV ta na haltura di e caso aki.


text:
E TOREN DI VIGILANCIA (PA ESTUDIO) SEPTEMBER 2014
E edicion aki tin e articulonan di estudio pa e periodo di 27 di october pa 30 di november 2014.
Bo Ta “Haci Esfuerso” pa Haya “un Trabou Excelente”?
Con bo por haci esey na e manera corecto?
Kico Ta Convence Abo Cu Bo Tin e Berdad?
E articulo aki lo analisa algun motibo pakico hopi hende ta admiti cu testigonan di Jehova tin e berdad. Nos lo trata tambe algun motibo pakico testigonan di Jehova mes ta convenci cu nan tin e berdad.
Sirbi Dios Fielmente a Pesar di “Hopi Tribulacion”
Tur hende ta pasa den tribulacion pasobra nos ta biba den e mundo di Satanas. Con Satanas ta ataca? Con nos por prepara pa e atakenan ey?
Mayornan, Pastorea Boso Yiunan
Mayornan tin e responsabilidad di lanta nan yiunan “den e disciplina di Jehova y inculca su manera di pensa den nan.” (Efesionan 6:4) E articulo aki ta analisa tres manera cu mayornan por pastorea nan yiunan y siña nan pa stima Jehova.
Pregunta di Lector
Loke Bijbel ta bisa na Salmo 37:25 y Mateo 6:33 ta nifica cu Jehova nunca lo permiti un cristian pasa hamber?
E Ultimo Enemigo, Morto, Lo Ser Elimina
Morto y tur loke ta hiba na dje ta causa sufrimento teribel. Dicon hende ta muri? Con Dios ‘lo caba cu e ultimo enemigo, morto’? (1 Corintionan 15:26) Wak con e contesta ta laga nos mira claramente Jehova su husticia, su sabiduria y specialmente su amor.
Corda Riba e Sirbidornan di Tempo Completo
Hopi sirbidor di Jehova ta traha duro den sirbishi di tempo completo. Kico nos por haci pa corda riba nan “obra fiel” y nan “esfuersonan motiva pa amor”?—1 Tesalonicensenan 1:3.


text:
APÈNDIKS
E Bèrdat Tokante e Tata, e Yu i e Spiritu Santu
HENDE ku ta kere den e siñansa di Trinidat ta bisa ku Dios ta konsistí di tres persona: e Tata, e Yu i e Spiritu Santu. Nan ta bisa ku kada un di e tres personanan aki ta igual ku otro, todopoderoso i sin un prinsipio. Pues segun e doktrina di Trinidat, e Tata ta Dios, e Yu ta Dios i e Spiritu Santu ta Dios, sin embargo ta un solo Dios tin.
Hopi hende ku ta kere den Trinidat ta atmití ku nan no por splika e siñansa aki. Pero tòg kisas nan ta di opinion ku Beibel ta siñ’é. Ta bon pa tuma nota ku e palabra “Trinidat” no ta aparesé ningun kaminda den Beibel. Pero akaso bo ta haña e idea di Trinidat den Beibel? Pa kontestá e pregunta aki, laga nos konsiderá un teksto bíbliko ku hopi biaha hende ta sita pa apoyá Trinidat.
“E PALABRA TABATA DIOS”
Juan 1:1 ta deklará: “Na prinsipio tabata e Palabra, i e Palabra tabata ku Dios, i e Palabra tabata Dios.” Mas despues den e mesun kapítulo, apòstel Juan a mustra bon kla ku “e Palabra” ta Hesus. (Juan 1:14) Sin embargo, komo ku versíkulo 1 ta yama e Palabra Dios, tin hende ta konkluí ku e Yu i e Tata mester ta forma parti di e mesun Dios.
Kòrda ku e parti aki di Beibel originalmente tabata skirbí na griego. Despues, traduktornan a tradusí e teksto griego na otro idioma. Sin embargo, vários traduktor di Beibel no a usa e frase “e Palabra tabata Dios.” Dikon nò? Basá riba nan konosementu di e griego ku a usa pa skirbi Beibel, e traduktornan ei a konkluí ku mester tradusí e frase “e Palabra tabata Dios” na un otro manera. Kon? At’akí algun ehèmpel: “E Lógos [Palabra] tabata divino.” (A New Translation of the Bible) “E Palabra tabata un dios.” (The New Testament in an Improved Version) “E Palabra tabata ku Dios i a kompartí su naturalesa.” (The Translator’s New Testament) Segun e tradukshonnan aki, e Palabra no ta Dios mes.* Mas bien, debí na e Palabra su posishon haltu entre e kriaturanan di Yehova, Beibel ta referí na dje komo “un dios.” Aki e palabra “dios” ta nifiká “e poderoso.”
BUSKA MAS ECHO
Mayoria hende no konosé e griego ku a usa pa skirbi Beibel. Pues kon bo por sa kiko realmente apòstel Juan tabata ke men? Pensa riba e ehèmpel aki: Un dosente ta splika un materia na su alumnonan. Despues, e alumnonan ta varia di opinion kon mester komprondé e splikashon. Kon e alumnonan por resolvé e asuntu? Nan lo por pidi e dosente pa duna mas informashon. Sin duda, si nan haña sa mas echo esei lo por yuda nan komprondé e materia mas mihó. Asina tambe, pa kapta e nifikashon di Juan 1:1, bo por wak den e Evangelio di Juan pa haña mas informashon tokante e posishon di Hesus. Dor di haña sa mas echo tokante e materia aki, lo bo por saka e konklushon korekto.
Por ehèmpel, konsiderá loke Juan a skirbi mas aleu den kapítulo 1, versíkulo 18: “Ningun hende no a mira Dios [Todopoderoso] nunka.” Sin embargo, hende a mira Hesus, e Yu, pasobra Juan a bisa: “E Palabra [Hesus] a bira karni i a biba meimei di nos, i nos a mira su gloria.” (Juan 1:14) Kon anto e Yu por ta un parti di Dios Todopoderoso? Juan a deklará tambe ku e Palabra tabata “ku Dios.” Pero kon un individuo por ta ku un persona i na mesun tempu ta e persona ei? Ademas, manera ta pará skirbí na Juan 17:3, Hesus a hasi un distinshon bon kla entre su mes i su Tata selestial. El a yama su Tata “e úniko Dios berdadero.” I na fin di su Evangelio, Juan a bisa en resúmen: “Esakinan a wòrdu skirbí pa boso kere ku Hesus ta e Kristu, e Yu di Dios.” (Juan 20:31) Tuma nota ku el a yama Hesus e Yu di Dios, no Dios. E informashon adishonal aki ku e Evangelio di Juan ta duna ta mustra kon lo mester komprondé Juan 1:1. Hesus, e Palabra, ta “un dios” den e sentido ku e tin un posishon haltu pero e no ta meskos ku Dios Todopoderoso.
KONFIRMÁ E ECHONAN
Pensa un biaha mas riba e ehèmpel di e dosente i e alumnonan. Imaginá ku algun alumno a keda ku duda, asta despues di a skucha e splikashon adishonal ku e dosente a duna. Kiko nan lo por hasi? Nan lo por akudí na un otro dosente pa buska mas informashon riba e mesun materia. Si e di dos dosente konfirmá e splikashon di esun promé, e dudanan di mayoria alumno por kita. Asina tambe, si bo no ta sigur ta kiko e eskritor bíbliko Juan tabata bisa realmente tokante e relashon entre Hesus i Dios Todopoderoso, lo bo por akudí na un otro eskritor bíbliko pa buska mas informashon. Konsiderá por ehèmpel loke Mateo a skirbi. El a sita loke Hesus a bisa relashoná ku fin di e sistema di kosnan aki: “Ma di e dia i e ora ei ningun hende no sa, ni e angelnan di shelu tampoko, ni e Yu, sino e Tata so.” (Mateo 24:36) Kon e palabranan aki ta konfirmá ku Hesus no ta Dios Todopoderoso?
Hesus ta bisa ku e Tata sa mas ku e Yu. Sin embargo, si Hesus tabata un parti di Dios Todopoderoso, lo e tabata sa tur kos ku su Tata sa. Pues anto, e Yu i e Tata no por ta igual. Pero tin hende ta bisa: ‘Hesus tabatin dos naturalesa. Aki e ta papia komo hende.’ Pero asta si tabata asina, kiko di e spiritu santu? Si e ta parti di e mesun Dios ku e Tata, dikon Hesus no ta bisa ku e spiritu santu sa loke e Tata sa?
Segun ku bo ta sigui ku bo estudio di Beibel, lo bo familiarisá bo mes ku mas pasashi di Beibel ku tin di haber ku e materia aki. Nan ta konfirmá e bèrdat tokante e Tata, e Yu i e spiritu santu.—Salmo 90:2; Echonan 7:55; Kolosensenan 1:15.
* Pa un konsiderashon di e reglanan di gramátika griego ku ta apliká na Juan 1:1, wak E Toren di Vigilansia di 1 di yüni 2009, página 9-10, publiká dor di Testigunan di Yehova.


text:
WILLEMSTAD – Marlon Wernet por regresá su trabou komo hefe di polis. Esaki wes a disidí ayera. Wernet tabata di skòrs for di 9 di sèptèmber aña pasá, dos dia
Tag "Marlon Wernet"
- Minister Ben Whiteman: “Tin muchu botika na Kòrsou.” »
- Detenshon pa menasa i maltrato »
- Polis a detené hòmber ku a kue sèn for di kaha na Banko di Caribe »
- Minister Ben Whiteman: “Por baha prima di penshonadonan di 10% pa 6.5%” »
- MinPres Ivar Asjes ke sinta ku studiantenan UoC »
- Detenshon relashoná ku menasa i maltrato. »
- MinPres Ivar Asjes ta reakshoná riba detenshon George Jamaloodin »
- Kooyman ta selebrá su 75 aniversario ku ‘CelebrationWalk’ »
- Di 3 avion di pasahero ta kai den 1 siman di tempu »
- Kòrsou Little League ta pèrdè den semi final na Bahamas »
WILLEMSTAD – Awe den oranan di atardi Korte di Hustisia a bolbe posponé tratamentu di e kaso ku eks-hefe polisial, Marlon Wernet, a entamá kontra di gobièrnu. Riba petishon di
WILLEMSTAD – Un biaha mas wes a posponé e kaso di Marlon Wernet kontra minister di Hustisia pa su suspenshon. Minister Navaro di Hustisia a pone Wernet riba non aktif
WILLEMSTAD – Den su promé rapòrt e komishon enkabesá pa Suzanne Camelia-Römer ta rekomendá pa laga hasi dos investigashon èkstra
WILLEMSTAD – A posponé e huisio sumario di Marlon Wernet ku mester a kuminsá awe kontra gobièrnu di Kòrsou. No
WILLEMSTAD – NAPB ta hasiendo su esfuerso pa Marlon Wernet bini bek komo Hefe di Kuerpo Polisial pero si esaki
WILLEMSTAD – Awe mainta den e boletin di notisia di radio direct, nos di notisia360 a keda asombrá di tende
WILLEMSTAD – Minister di hustisia Nelson Navarro durante rueda di prensa a splika e parti kaminda ku hefe di Kuerpo
WILLEMSTAD – Minister di Hustsia Nelson Navarro ta pone hefe di kuerpo polisial Marlon Wernet responsabel pa kualke kos ku


text:
DENVER – Peyton Manning i Denver Broncos ta dirigí nan mes pa Super Bowl despues di nan viktoria di 26-16, riba Tom Brady i New England Patriots.
Manning a totalisá 400 yarda lansá di kual 2 ‘touchdown’ ayera pa guia e ekipo di Denver na su promé partisipashon di e kampionato di NFL den 15 aña. Di e forma aki tambe e ekipo ta konkista e titulo di kampion di e konferensha Merikano AFC.
Mas lat den atardi e ekipo di Seattle Seahawks ta logra un tremendo viktoria riba San Fransisco 49ers i ta bira e ekipo ku lo biaha pa New Jersey ku nan defensa élite pa enfrentá Broncos den Super Bowl.
E defensiva Nº 1 di e liga a sòru pa 3 entrega di bala den e di tres kuart di e wega, miéntras Russell Wilson a tira un bala di 35 yarda pa ‘touchdown’ pa e ekipo Seahawks logra un viktoria ku skor di 23-17 riba e ekipo San Francisco 49ers pa asina gana e titulo di e konferensha nashonal NFC.
Denver Broncos lo enfrenta Seattle Seahawks dia 2 di febrüari próksimo den MetLife Stadium na East Rutherford, New Jersey.
Un wega ku lo karakterisa su mes pa e miho defensanan, ku ta enfrentando otro.


text:
TEXAS – Aparentemente e coach di Penn State, Bill O’Brien, lo ta konsiderando pa bolbe bèk NFL.
Segun NFL.com, O’Brien ta un di e tòp kandidatonan pa dirigí e ekipo Houston Texans, i mas interesante ta ku ámbos partido a aseptá pa sinta huntu pa kondusí un entrevista den e dianan benidero. No tin fecha ainda di ki dia e reunion aki lo tuma lugá entre e dos partidonan.
O’Brien kende ta dirigí e ekipo di Penn State, promé ku e temporada di 2012 i promé ku NCAA a anunsiá e penalisashon kontra di e skol despues di e skandal di Jerry Sandusky, a pasa 5 temporada den e staf di maneho di e ekipo di New England Patriots.
Si O’Brien disidí pa bandoná Penn State i bolbe bèk NFL, lo e no ta nada barata. Apart di e salario ku O’Brien lo bai kobra, tin para den su kontrakt un suma di 6.5 mion dòler ku e ekipo di Texans lo mester paga tambe na Penn State pa e coach por bai.


text:
LAS VEGAS – Ayera a tuma lugá e sekshon di pisamentu i tantu Manny Pacquiao komo Timothy Bradley tabata kómodo i a pisa bou di e peso límite di 147 liber.
Awe djasabra 12 di aprel ta e gran dia pa e bòksdó filipino Manny Pacquiao (55-5-2, 38 KOs) enfrentá e merikano Timothy Bradley (31-0, 12 KOs) pa di dos okashon.
Tabata e merikano Timothy Bradley ku a sali viktorioso den nan promé kombate i ta bini desidido pa demostrá su superioridat den e di dos oportunidat aki tambe, miéntras ku Pacquiao ta bini pa demostrá ku e no a pèrdè su abilidat i ta kaba e pelea pa nòkout.
Ámbos bòksdó a pisa bou di 147 liber, Manny a pisa 145 liber miéntras ku Timothy a pisa 145,5 liber, demostrando ku ámbos ta den gran forma i awe lo bini tur ku tin pa demostrá nan abilidatnan Bòksístiko.
E pelea lo tuma lugá den MGM Grand Arena na Las Vegas i ta spera ku esaki lo ta ‘sold out’.
E kartelera na Las Vegas (HBO PPV) den MGM Grand arena pa awe djasabra 12-04-2014:
Manny Pacquiao vs. Timothy Bradley, Jr. , 12 rònt, pa e título peso wèlter OMB den poder di Bradley;
Khabib Allakhverdiev vs. Jessie Vargas, 12 rònt, pa e título junior wèlter AMB di Allakhverdiev;
Bryan Vásquez vs. José Félix Jr., 12 rònt, pa e título junior lihe AMB den poder di Vásquez’;
Raymundo Beltrán vs. Román “Rocky” Martínez, 12 rònt, eliminatorio peso lihé OMB;
Seanie Monaghan vs. Joe McCreedy, 10 rònt, semi kompletu;
Esquiva Falcao vs. Publio Pena, 6 rònt, mediano;
Oscar Valdez vs. Adrián Pérez, 8 rònt, pluma;
Alexander Gvozdyk vs. Mike Montoya, 6 rònt, semi kompletu


text:
DEN HAAG/Hulanda – Despues ku ayera Komishon di Asuntunan di Reino, Relashonnan Interparlamentario i Relashonnan Eksterior di Kòrsou tabatin su último reunion di preparashon, awe djamars 3 di yüni, a
Tag "Konferensha IPKO"
- Update aanhouding ex minister George Jamaloodin »
- Komunikado di prensa O.M. »
- Aanhouding G.R.M.J. »
- FTMK ku eksitoso kurso di umpire I hues pa pinpòn »
- George Jamaloodin detené »
- Premiashon deportista di luna Yüni djasabra awor den Rio Lounge »
- Ta sospecha Israel di Krímen di Guera »
- Onderzoeksraad Voor Veiligheid (OVV) ta enkabesá investigashon buelo MH17 »
- Editorial – Atrako ku arma di kandela »
- Polis a detené dos hende i konfiská mariwana »


text: E tendencianan más impactante di moda zomer2014 pa homber ja caba ta den boutique. Estilonan casual cu hopi carácter ta forma e temporada di moda actual. Estampado étnico ariba tanto shorts, tanks, tees y shirts ta hunga un importante rol den zomer 2014. Moda Pa hende homber, obtenible na TRASH BY RONCHI, ta fungí pa diferente ocasión. E colección ta presenta piezanan di moda casual te na Estilonan más formal. TRASH BY RONCHI a caba di ricibi e “Fashion collection” pa hende homber y esaki tin un sentido más global. “Globetrotters” y “ethnic feel” ta e dos tendencianan di moda pa homber más remarcable di e temporada actual. Sigur e “jogger short y pants” ta e “Fashion ítem” mas innovativo y hot di e zomer 2014. E uso di “pu fabric” tambe ta un aspecto nobo di moda pa hende homber. TRASH BY RONCHI ta sitúa na Sibelius Straat #8 y ta habri di 10am pa 7pm di Dialuna pa Diasabra. Pa mira más di e colección di TRASH BY RONCHI por LIKE e página di Facebook di TRASH BY RONCHI. Un y tur ta keda invita pa pasa na e boutique pa Nan “Look” di zomer 2014.


text:
Gerick Croes di MEP:
Den un comunicado anterior mi a elabora riba e diferente medidanan inhusto cu Gabinete Mike Eman lo bay pone riba lomba di pueblo. Ademas di e medidanan cu mi a menciona tin mas medida adicional di impuesto cu lo drenta na vigor na e momento cu e presupuesto 2014 wordo aproba door di 13 parlamentario cu lo grita “voor”. Minister di Finanzas a menciona ora di contesta e preguntanan haci door di fraccion di MEP cu lo bay tuma e siguiente pasonan: 1. Reforma di belasting (posibel introduccion di belasting), 2. Ampliacion di grondslag di belasting y 3. Introduccion di boetnan mas severo pa esnan cu no ta paga impuesto. Logicamente nos estado financiero ta den su fase deplorable cu AVP mes a percura pe y e minister encuestion mester bay busca forma di haya mas entrada di belasting pa por purba cura e herida profundo di nos finansas publico. E manera mas facil pe ta amplia e grondslag! Ora cu ta papia di amplia e grondslag ta nifica cu e base cu ta cobra belasting riba dje lo wordo aumenta y asina automaticamente bo ta paga mas. Loke e no a bisa ta riba cual tipo di belasting esaki lo pasa. El a contesta cu un grupo di fiscalista lo mester bay sinta pa hunto determina riba cual sorto di belasting esaki lo bay tuma lugar. Pero el a enfatisa tambe cu dialogo social lo bay determina e nivel di aumento.
Castigo riba lomba di pueblo
Nos por corda cu e grondbelasting ta uno cu den pasado ya caba a wordo aumenta y sin cu den varios caso esaki por a wordo argumenta. Pesey mi ta recomenda tur ciudadano pa controla tur aanslag di cualkier tipo di belasting cu wordo ricibi y si bo nota cu e cobransa no ta cuadra, tuma accion di inmediato door di entrega un bezwaar. Riba e parti di implementacion di boetnan mas severo pa incumplimento lo ta bon pa gobierno tene cuenta cu lo siguiente. Ora un ciudadano haci pago dimas di belasting mayoria di biaha esaki ta dura un tempo basta largo promer cu e por haya su restitucion. Pues cu otro palabra, si ta cla pa castiga e pueblo si e cay laat pa paga. Ki tipo di penalisacion tin pa un gobierno cu no ta cumpli cu e ciudadano? Aparentemente di un banda so ta tene cuenta cune. Otro cos cu ta di condena ta cu e ciudadano ta confronta su mes cu interes pa paga riba un debe y esaki ta keda acumula. Pero ora cu gobierno cay laat cu e restitucion si e no ta paga e ciudadano cu interes pa e temporada cu e tabata laat toch? Cu ta nos obligacion di paga belasting nos tur sa cu e ta algo logico y asina nos tambe ta contribui na e caha di nos pais, pero si mester tene cuenta pa un trato husto tambe pa cada ciudadano individual.
Pa bolbe bek na e presupuesto 2014 tin un sin fin di decision y medidanan cu lo castiga pueblo y un pagina/articulo no ta suficiente pa elabora riba nan. Ta importante pa e ciudadano ta bon informa pa despues no wordo sorprendi. Hecho ta cu gobernantenan awor ta pidiendo comprension di e pueblo pa cu e medidanan aki siendo cu e ta un castigo riba pueblo su lomba! Despues di un paar di luna e cara real di e gobernantenan aki a sali y pronto lo wordo husga bek door di e pueblo cu a pone bo y lo baha bo for di e cargo!


text:
Candela
Candela ta un reaccion kimico cu ta duna luz y cayente. E ta un di e mas ehemplarnan familia di e proceso kimico di oxidacion.
Siguridad[editá | edit source]
Candela ta hopi cayente. Nunca meste wordo getouch cu lo kima algo cu ta cerca. Si e kima e cuero humano, e or'ey lo causa blar y esey lo tuma par di tempo pa cura.
Uzo[editá | edit source]
Ademas nos por uza candela si nos uz'e manera meste ta. E ta masha importante pa hende, pasobra ora tin dia friu nan ta uza cayente, of ora ta scur ta uza luz of simplemente pa cushina.
Uzo destructivo[editá | edit source]
Si no ta uz'e apropiadamente, e por ta peligroso. Cos a bay for di man cu a destrui 17,400 km² un luga cu ta mes grandi cu New York. E por kima ful un mondi completo si no ta controla debidamente. Tur aña, luga grandi di mondi ta destrui pa causa di candela, particularmente na Europa. Esaki sa pasa den zomer. Bombero ta hende special cu ta getrain pa paga candela of mantene bou control. Candela mester tin tres cos pa kima: oxigeno, fuel y calor. Nos ta uza fuel pa palo, tondel, carbon of cualke otro substancia cu ta por facilmente oxidensa. Ora ta bezig ta kima, e ta crea su mesun temperatura cu lo sigui kima te na su mesun tempo.
Control[editá | edit source]
Nos por paga candela den tres diferente manera, pa kita esakinan nos mester:
- Nos por kita e cumbustibel. Si ta sigui kima di tur cumbustibel y e extra cumbustibel extra ta wordo kita e or'ey e ta paga.
- Nos por elimina e oxigeno. Nos por yama e esaki 'sofocante'. E no por kima un stofzuiger of si ta cubri cu carbon dioxide.
- Nos por elimina e calor. Manera mas comun ta pag'e cu awa pa absorba e calor.
Reaccion[editá | edit source]
Candela en general ta reaccion cumbustion cu tin karbon, hidrogeno y oxigeno. E producto mas tanto awa y carbon dioxide, aunke tin otro ehempel pa evita generalisacion, manera kimamento di magnesium na aire cu ta haci magnesium oxide. Candela por ocuri riba diferente manera y tin diferente sorto di candela, si no ta wordo trata corectamente por causa un devestacion total. Un di e sorto di candela ta candela di metal, candela di metal, stoof di gas etcetra. Nos por paga candela cu awa si ta di palo, sinembargo esun di metal ta masha cayente cu e no t'asina facil pa pag'e. Y si ta pag'e cu awa riba metal e lo djis vapor'e. Pa por pag'e ta recomendabel pa pag'e cu tera, asina e ta paga e oxigeno. Cu un brandblusser (cos di paga candela) mayoria di biaha e ta paga casi tur sorto di candela.


text:
Testigonan di Jehova Ta Respeta Otro Religion?
Nos ta sigui e conseho den Bijbel di “
respetá tur hende”—sin importa nan creencianan religioso. (1 Pedro 2:17, Beibel na papiamentu koriente) Por ehempel, den algun pais tin cientos di miles di testigo di Jehova. Pero nos no ta trata di pone presion riba politiconan of legisladonan pa restringi of prohibi e trabou di otro grupo religioso. Tampoco nos no ta core campaña pa traha ley cu ta impone nos norma y balornan riba otro hende. Na luga di esey, nos ta trata otro religion mescos cu nos ta desea pa nan trata nos.—Mateo 7:12.


text:
Anti-dumping
Anti-dumping ta un tipo di belasting riba importashon pa evitá ku un produkto den un pais ta wòrdu bendé na un preis muchu mas abou ku e preis na e pais di orígen. Eksportadónan por hasi esaki na momentu ku nan kier drenta merkado di un pais òf si nan kier sali for di nan merkansia. E belasting aki ta un imposishon ku ta protehé e merkado di e pais konserní.
Pa tuma sierto medidanan asina aki paisnan a sera diferente akuerdo ku otro. Por pensa akinan riba e asina yamá ‘’Algemene Overeenkomst betreffende Tarieven en Handel’’(Kontrato general enkuanto tarifanan i komersio) di WTO. E kontrato (1994) aki ta kontené palabrashonnan detayá tokante e manera di kalkulashon di e impuesto, e prosedura pa kuminsá un investigashon riba dumping, medidanan ku por wòrdu tumá, imposishon i kobransa di e impuesto aki, e durashon i revishon di e medidanan tumá i e publikamentu di informashon tokante e investigashon riba dumping.
Pa tuma sierto medidanan asina aki paisnan a sera diferente akuerdo ku otro. Por pensa akinan riba e asina yamá ‘’Algemene Overeenkomst betreffende Tarieven en Handel’’(Kontrato general enkuanto tarifanan i komersio) di WTO. E kontrato (1994) aki ta kontené palabrashonnan detayá tokante e manera di kalkulashon di e impuesto, e prosedura pa kuminsá un investigashon riba dumping, medidanan ku por wòrdu tumá, imposishon i kobransa di e impuesto aki, e durashon i revishon di e medidanan tumá i e publikamentu di informashon tokante e investigashon riba dumping.
This is an excerpt from the article Anti-dumping from the Wikipedia free encyclopedia. A list of authors is available at Wikipedia.


text:
Sida
Sida (Sindrom di Inmuno Deficiencia Adkiri) of miho conoci mundialmente AIDS (Acquired Immune Deficiency Syndrome) ta un malesa di caya causa pa un retrovirus HIV.
E historia di Sida[editá | edit source]
Malesa deconoci[editá | edit source]
Na cabamento di aña 70, incio di aña 80 a plama un malesa no conoci na Merca y Europa. E caracteristica di e malesa aki tawata, cu e resistencia di e persona afecta a wordo infecta, nuebe for di dies pashent tawata homosexual y 98% tawata homber. E tawata mustra manera un 'malesa di gay', manera hopi corant a reporta, p'esey hende tawata papia den prome instante over di GRID (Gay-Related Immunodeficiency). Despues e indicacion aki no tawata corecto. Den 1982 a bira cla cu uzado di droga y esnan cu ta sufri hemofolia por haya e enfermedad aki. Tranfusion di sanger ta mustra cu ta wordo infecta cu e malesa aki. E malesa aki a haya un nomber prome cu e patogeno a wordo haya: Acquired Immune Deficiency Syndrome.


text:
APÈNDIKS
Dikon Kristiannan Berdadero No Ta Usa Krus den Adorashon
KRUS ta un símbolo ku miónes di hende ta stima i respetá. The Encyclopædia Britannica ta yama krus “e símbolo prinsipal di e religion kristian.” Apesar di esei, kristiannan berdadero no ta usa krus den adorashon. Dikon nò?
Un motibu importante ta ku Hesukristu no a muri na krus. E palabra griego generalmente tradusí komo “krus” ta stau·rós. E ta nifiká básikamente “un palu òf staka règt.” The Companion Bible ta trese dilanti: “[Stau·rós] nunka a nifiká dos pida palu poné krusá riba otro na ningun ángulo…No tin nada den e griego di e [Tèstamènt Nobo] ku ta indiká sikiera indirektamente na dos pida palu.”
Tin un otro palabra tambe ku Beibel ta usa pa e instrumento riba kua Hesus a muri. Esei ta e palabra griego xý·lon. (Galationan 3:13) E palabra aki simplemente ta nifiká “palu” òf “un stòki, garoti òf palu di mata.”
E buki Das Kreuz und die Kreuzigung (Krus i Krusifikashon), di Hermann Fulda, a splika dikon hopi bes hende a usa un simpel staka pa ehekushon, bisando: “No ta tur kaminda ku nan a skohe pa un ehekushon públiko tabatin palu disponibel. P’esei nan tabata hinka un simpel biga den suela. Na esaki nan tabata mara òf klaba e malechornan ku nan mannan hisá ariba i hopi bes tabata mara òf klaba nan pianan tambe.”
Sin embargo, e prueba mas konvinsente di tur ta bin di e Palabra di Dios. Apòstel Pablo ta bisa: “Kristu a redimí nos di e maldishon di Lei, birando un maldishon pa nos—pasobra ta pará skirbí: ‘Maldishoná ta tur esnan ku ta kologá na un palu [òf, “un staka”].’” (Galationan 3:13) Aki Pablo ta sita Deuteronomio 21:22 i 23, ku na hebreo ta referí bon kla na un staka, no un krus. Ademas, siendo ku ta e medio ei di ehekushon a hasi e persona “un maldishon,” lo no ta korekto pa kristiannan dekorá nan kas ku imágennan di Kristu kologá na staka.
No tin ningun evidensia ku durante e promé 300 añanan despues di Kristu su morto, hende ku tabata bisa ku nan ta kristian a usa krus den adorashon. Sin embargo, den siglo 4 e emperador pagano Constantino a kombertí na kristianismo apóstata i a promové krus komo e símbolo di kristianismo. Sea kual sea tabata e motibunan di Constantino, krus no tabatin nada keber ku Hesukristu. De echo, krus ta di orígen pagano. New Catholic Encyclopedia ta atmití: “Nos ta haña krus tantu den kulturanan pre-kristian komo no-kristian.” Vários otro outoridat a konektá krus ku adorashon di naturalesa i ritonan seksual pagano.
Dikon anto nan a promové e símbolo pagano aki? Aparentemente, pa hasié mas fásil pa paganonan aseptá “kristianismo.” Sin embargo, Beibel klaramente ta kondená deboshon na kualke símbolo pagano. (2 Korintionan 6:14-18) Tambe e Skritura ta prohibí tur forma di adorashon di imágen, esta, idolatria. (Eksodo 20:4, 5; 1 Korintionan 10:14) P’esei ku hopi bon motibu anto kristiannan berdadero no ta usa krus den adorashon.*
* Pa un konsiderashon mas detayá di krus, wak página 91-5 di e buki Rasonamentu for di e Skritura na spañó, publiká dor di Testigunan di Yehova.


text:
Persona hurídiko
Un persona hurídiko ta un término hurídiko pa un entidat òf organisashon ku ta tuma parti den komersio di un òf otro forma. E persona hurídiko tin derecho i obligashonnan mesun kos ku un persona natural. Kual ta nifiká ku un persona hurídiko por tin propiedat i debe, por sera un kontrakt, por inisiá un demanda den korte òf ser demandá.
Kontenido
Tipo[editá | edit source]
Ta eksistí dos tipo di persona hurídiko:
- Entidat públiko: ta keda instituí pa medio di un akto ofisial di gobièrnu
- Entidat privá: ta keda instituí dor di un òf mas persona natural of persona hurídiko pa medio di un akto notarial
Aspektonan[editá | edit source]
Ora ta trata di un persona hurídiko, tin kuater aspekto ku ta importante:
- Ophetivo
- Representashon
- Poder di desishon
- Responsabilidat
Ophetivo[editá | edit source]
Un persona hurídiko mester tin semper un ophetivo pa su eksistensha. Esaki ta enserá e motibu dikon a lanta e entidat. Esaki por ta entre otro: hasi ganashi a traves di komersio, representá òf atendé e interesnan di un grupo di persona natural òf hurídiko, òf realisá un tarea públiko.
Representashon[editá | edit source]
Ta solamente un persona natural por kue un pèn den su man i pone su firma bou di un kontrakt. Ta pa e motibu ei un persona hurídiko ta wòrdu lógikamente representá pa un òf mas persona natural. E persona òf personanan natural aki ta forma parti di e hunta di maneho di e entidat. E firma di e hunta di maneho òf e direktor ta konta tambe pa e firma di e persona hurídiko. Na Kámara di komersio por haña sa ken ta outorisá pa firma na nòmber di e entidat.
Poder di desishon[editá | edit source]
Esaki ta ‘’zeggenschap’’ na hulandes. E poder di desishon òf poder di voto mester wòrdu reglá di un òf otro manera den e kompania. Esaki ta wòrdu reglá den e statuto di e kompania òf pa lei. Tin un diferensha entre e persona natural ku por representá e entidat eifó i e persona òf órgano ku tin e poder di desishon di mas haltu.
Responsabilidat[editá | edit source]
Un persona hurídiko ta karga su mes responsabilidat pa aktonan di esnan ku ta dirigí. Un persona natural ku ta dirigí e entidat no ta responsabel pa e obligashonnan i e debenan di e entidat. Esaki por bira personalmente responsabel solamente na momentu ku un hues disidí den su veredikto ku tabatin mal maneho.
Formanan[editá | edit source]
Aki ta sigui un lista e tipo di entidatnan ku ta ser konsiderá un persona hurídiko:


text:
WILLEMSTAD – E organisashon Aspafiko, ku ta dediká na esnan den e mundu di hipismo riba nos isla, ya a anunsiá nan kalendario pa loke ta aktividatnan pa aña 2014.
Esaki deseo tambe pa un Felis Pasku i próspero aña 2014, yena ku dicha i felisidat.
Programa pa 2014
15 yanüari: Reunion General
1 i 2 febrüari: Promé feria
16 febrüari: Karnaval riba kabai
29 i 30 mart: Kompetensia Nashonal
4 mei: Fundraising
9, 10 i 11 mei: Kompetensia Internashonal
30 yüni – 7 yüli: Mundial Jinetes & Amazonas Pereira Colombia
6 i 7 sèptèmber: Kalentando pa Inter Paso Aruba
26, 27 i 28 èptèmber: Interpaso 2014 (Tentativo)
6 i 7 desèmber: Feria serada di aña
14 desèmber: Kalbagata pa sera aña
Durante aña lo bin mas aktividat, manera entre otro fundraising, klínika i diferente aktividat mas.


text:
WILLEMSTAD – Profundo, skèrpi i realista. Asina por kalifiká e poemanan ku Myrurgia Mutueel a skohe pa ilustrá su kolekshon di poema den forma di un kalènder di kumpleaño. Kada luna tin un poema.
Tabata djasabra último den edifisio di K-Center na Bethencourtstraat, ku a tuma lugá presentashon di un kolekshon nobo di poema, dediká na e ser muhé. Tabata un anochi, kaminda ta kombiná literatura for di pèn di un hende muhé ku homenage na un otro hende muhé, Crisma Henriquez-Ramirez.
Myrurgia Mutueel ta skirbi poema fuerte, direkto, revelador i konfrontante. Poema, ku ta revelá lucha di hende muhé, pero alabes forsa pa surpasá kontratempu, basha abou barera i sali afó ku kara na altu i ku mas forsa ku promé.
Crisma Henriquez-Ramirez ta un muhé di karakter fuerte, un luchadó, un konkistadó. Crisma a haña múltiple rekonosementu, tantu lokal komo internashonal, pa su trabou profeshonal.
E anochi akí tabatin presentashon di poema di naturalesa di hende, di hende muhé su retonan den su bida emoshonal i di pareha, di ilushon i di desilushon. Alabes e poemanan ta duna speransa na e muhé, ku e por stima su mes i asina krea un auto-estima altu. E poemanan ta duna empuhe pa e skohe pa e mes, sin stòp di stima e hòmber. Pa e stima e mes promé, pa otro por stim’é. Un kombinashon di homenage na un muhé di poder ku poema ku ta enfatisá forsa di muhé.
Tur e rekonosementunan ku Crisma a haña ta lógikamente den su poder i na su kas. E biaha akí sinembargo, tabata trata di un homenage ku Crisma por kompartí ku pueblo, pasobra e kalènder akí lo kologá den nos kasnan i den otro establesimentu, tantu na Kòrsou komo den eksterior. Huntu ku esei, porloménos un biaha pa luna por lesa e poema di e luna konserní i lag’é papia ku nos kurason.
Un gradisimentu na Prins Bernard Cultuurfonds ku ta e promé instansia, ku a reservá un kandidat di kalènder kaba. Danki na señora Michel Russel-Capriles, presidente di e fondo, pa e sosten akí.
Mas informashon serka Myrurgia Mutueel na 568.1828 òf myrurgiam@gmail.com


text:
WILLEMSTAD – Liga di domino 50+ ta sigui den full swing i Deportivo360 tin pabo e resultadonan di siman pasa i e skema pa awe.
Resultado Liga Domino 50+ kopa White Label. Ku 14 ekipo di sponser pa White Label Licores Maduro. Nos ta gradesido pa sponsor nos pa 8 aña.
Resultado 6 September 2013:
Un Famia Uni kontra Dividivi 2-3
Domino Outentiko kontra Weto Stars 2-1
Meeting Friends kontra Los Veteranos 1-3
Le’Equipe kontra Streanan Uni 1-3
Robba kontra Nos Bandera 1-1
Real Domino kontra Aguilas del Sur 0-0
Weganan pa Djabierne awor 13 September 2013
Alaska kontra Dividivi
Meeting Friends kontra Domino Outentiko
Le’Equipe kontra Un Famia Uni
Nos Bandera kontra Weto Stars
Real Domino kontra Destroyer
Aguilas del Sur kontra Los Veteranos
Robba kontra Streanan Uni
Tur amante di Domino ta Bon Bini pa mira nan ekipo den bataya pa kopa White Label.


text:
E TOREN DI VIGILANCIA JUNI 2014
Kico Dios Ta Pensa di Humamento?
Si bo sa kico Dios ta pensa, esey por yuda bo stop di huma.
Un Epidemia Mundial
Dicon hende ta sigui huma a pesar di e lucha duro pa stop humamento?
Kico Dios Ta Pensa di Humamento?
Con nos por sa esey si Bijbel no ta menciona e palabra tabaco?
Abo A Purba e Pan Cu Ta Duna Bida?
Dicon Hesus a bisa cu e ta e pan cu ta duna bida y e pan cu a baha for di cielo?
Ki Speransa Tin pa Nos Antepasadonan?
Bijbel ta bisa cu Dios lo lanta hasta hende inhusto. Dicon lo e haci esey?
Loke Tres Homber en Busca di e Berdad den Siglo 16 a Haya Sa
Tanto Capito, Cellarius como Campanus a haci algo cu a pone nan den conflicto cu Iglesia Catolico y cu Reformacion.
Pregunta Cu Bijbel Ta Contesta
E proposito pa Tera lo cumpli?


text: Diadomingo 8 di April cuminzando pa 10.or di mainta… Top 95 Fm ta presenta su di 18 “Buscamento di Webo” edicion 2012.. Reglado maximo: Trip pa bay waak Mana na Miami. — Radio Top 95 Fm desde su inicio na anja 1995 a continua cu e popular evento di loke e tempo aya Radio Carina tabata presenta. “buscamento di webo”. Esaki semper ta un evento masha divertido pa famia, unda ta sali enbusca di webo pa asina por gana premio. Den anjanan cu a pasa, nos a regala masha hopi premio y esaki ta e caso un ves mas. Mas di 50 comerciante ya caba a confirma nan participacion den e evento aki pa 2012. Tin tur sorto di premio, cuminzando na carchi telefon, bon di gasolin, weekend stays, dinners, caha di drinks, telefon celular, laptops y cu un maximo premio di un trip pa Miami pa bay mira concierto di Mana na luna di Mei proximo. Cuminzando for di 10.or di mainta atraves di Top FM lo inicia cu e pistanan. Manera ta custumber, lo tin webo scondi den diferente bario na Aruba y cada un tin premionan atractivo. E evento radial ta programa pa termina pa 6.or di atardi. E premio gordo mes, cual ta e ticket pa Miami pa e concierto di Mana lo wordo anuncia den careda di 4.or di atardi. Gerencia di Top 95 Fm ta gradici tur e casnan comercial cu un ves ta duna support incondicional na e yamda di Top 95 Fm, dunando asina un cantidad di premio. Participacion ta ariba bo propio responsabilidad y corda drive safe! Prepara bo team y famia pa sali y busca webo cu Top 95 Fm.


text:
Archivo di March, 2012
Cumpleaños Diasabra 31 Maart 2012
Awe ta cumpli un aña mas di bida ARIANDA, bo ta haya felicitación di
mami bo rumanan di henter famia Pena, Arias & Koolman, cu Dios
companabo Semper riba bo caminda, cuidabo di tur cos cu pa Dios su
wowo no ta bon. Pabien di bo amiganan Gisi, Nurien & Enka . No matter
what, you will be always my lovely daughter!!
Mama ta sinti cu e criatura a wordo neglisha pa e chofer, ambulance y docter Daza na Polis
Mucha a sufri golpi den accidente di bus escolar:
ORANJESTAD (AAN) – Diabierna ultimo pa 1.30’ or di atardi, a sosode un accidente di trafico na momento cu un unidad di Arubus escolar a box cu un auto di famia, y varios mucha a haya golpi.
Na redaccion di DIARIO a presenta un mama Maisula Gonzalez, cu su yiu Fabricio Toyo, cu ta un di e muchanan di school pasahero di e bus S-12. E mama a declara cu dos ambulance a bin na e lugar pa atende e pasaheronan di e auto particular, pero nan no a brinda e muchanan ningun control, siendo cu algun di nan tabata keha di dolor den algun parti di nan curpa. E chofer di e bus escolar, cu segun e hobencito a bisa den nos redaccion ta djis a pidi un otro bus y a subi tur mucha pa djis nan bay cas, sin a preocupa mes con nan condicion ta.
Parlamento kier sosten di Den Haag pa Aruba
ORANJESTAD (AAN)* Tweede Kamer kier sa si gobierno ta dispuesto na sostene Aruba awor cu refineria Valero ta bay shut down. Parlamento ta hopi preocupa pa mercado laboral na e isla y e kier sa di Minister Verhagen di Asuntonan Economico kico Den Haag por haci pa Aruba.
Parlamentario Bas Jan van Bochove (CDA), miembro di e comision pa asuntonan den Reino a puntra su mes si gobierno a ofrece Aruba sosten caba. “Mester haya trabao mas pronto posibel pa e trahadornan cu ta perde nan trabao. Nos ta den Reino hunto pa yuda otro.”
Ningun momento Aruba a wordo downgraded den aviacion
Minister Otmar Oduber:
ORANJESTAD(AAN):Un publicacion relaciona cu aviacion mustrando e peliger di degradacion di nos isla a hala atencion di e minister encarga. Den entrevista cu minister Otmar Oduber el a lamenta e publicacion cu tabata tin. E mandatario a splica cu e noticia ta totalmente falso… Ya caba minister Otmar Oduber a notifica e media riba e noticia falso aki pasobra esaki ta un mensahe robes causando daño na e departamento di aviacion civil tambe. Minister a tuma contacto cu e corant en cuestion y ta contento cu di biaha a haya atencion di e corant pa por coregi e eror aki. Dicon e ta importante.
Cu aprobacion unanime den Parlamento, 150 cas di gobierno lo wordo traspasa pa F.C.C.A
Parlamentario Lopez- Tromp a splica
ORANJESTAD (AAN) – Matutino DIARIO a acerca Parlamentario drs. Marisol Lopez- Tromp, tocante un ley cu a wordo aproba pa Parlamento pa e traspaso di 150 cas di gobierno na F.C.C.A.
E ley aki ta carga e sosten di e Parlamentario Independiente, pero tambe a pasa pa decision unanime, aunke a surgi hopi discusion durante e reunion, pasobra mas topico a bin dilanti cu ta toca F.C.C.A, entre otro e parti financiero, e barionan, e famianan, y un cantidad di pregunta mas cu den e reunion a wordo contesta.
“ Di mi parti mi por bisa cu mi a sostene e ley aki. Mi ta kere cu sigur esey ta algo di sostene, mirando e trabao cu F.C.C.A a bin ta haci durante hopi aña, no obstante cual gobierno tey”, Parlamentario Lopez- Tromp a expresa.
Dama cu nan a basha cu acido a wordo transporta pa Medellin
Tin fuerte indicacion cu:
ORANJESTAD (AAN) – Informacion fidedigno cu DIARIO a ricibi ta indica cu e dama cu a haya kemadura serio na su curpa, despues cu un hende muher a basha acido riba dje, a wordo transporta pa Medellin. E hecho cu esaki a sosode den madruga y te den oranan di atardi e hoben a wordo transporta pa Bogota a haci un diferencia y mester a busca un clinica mas specializa pa e tipo di lesion cu e señora tin.
“Polis a hasi un set up contra mi cu droga, pero despues nan ta hasi manera nan no sa di e droga y esaki a desaparece”
Segun Alex Mathew,
*Mathew a bisa cu el a yama polis y nan a nenga di bin busca e heroina na su cas
ORANJESTAD(AAN): Mirando cu segun Alex y Liliana Mathew y nan abogado John Zara, O.M, fiscal y e sistema di corte henter no ta dunando nan un trato husto, nan a manda un protesta pa corte Europeo. Esaki relaciona pues cu e caso di Foxy Lady, cu despues di varios proceso den corte, ta bay sigui riba dia 22, 23 y 24 di Mei. Durante un conferencia di prensa Alex Mathew mes a trece dilanti cu for di prome cu e caso a bin dilanti, el a tende for di dos mucha muher Rusiano, cu a bisa algun otro mucha muher, cu nan ta bezig cu polis ta bin cu un set up pa hasi como si fuera Mathew ta bende y trafica droga.
Presidente di Parlamento drs. Paul Croes cu mensahe na trahadornan/contratistanan di Valero;
ORANJESTAD(AAN):No ta prome bes cu Aruba y Arubianonan ta haya nan mes den un situacion delicado asina. Desde cu Valero a hasi e anuncio di e suspension di operacion, e noticia aki a sa di domina e esfera politico, pero tambe den comercio por sinti e intranquilidad. “Mi mensahe central pa henter nos comunidad, incluyendo comercio, pero en particular na e trahadornan di Valero y e contratistanan den servicio di e refineria ta; Arubianonan semper a sa di sali dilanti, den situacionnan dificil. Mi a tuma nota di un esfuerzo grandi di parti Gobierno di Aruba pa logra yega na un solucion a corto plazo riba e situacion aki. Parlamento na su banda, tambe mi persona como Presidente di e instituto di mas importante di nos pais, ta moviendo diferente contactonan internacional riba nivel politico pa asina logra un solucion concreto.
Abogado Zara ta kere cu su clientenan no ta bay haya un juicio husto
ORANJESTAD(AAN): Abogado John Zara a tende un conferencia di prensa Diahuebs, pa papia di algun desaroyo cu e ta haya preocupante, den e caso yama STREA, cu ta e caso di Foxy Lady, unda e ta abogado di Alex y Liliana Mathew.
Durante e conferencia di prensa el a trece dilanti entre otro cu mirando con cos a bay et ainda, e no ta sinti cu e juicio contra su clientenan riba 22, 23 y 24 di Mei ta bay ta husto.
“Nos sistema judicial no ta actuando legal y corectamente den e comunidad aki y esey bosonan tambe por a tuma nota di dje”.
Comunicado di Ministerio Publico, relaciona cu caso contra e Marinier Hulandes na stuur di e auto den cual dos otro marinier a fayece
ORANJESTAD(AAN): Diabierna DIARIO a ricibi un comunicado di prensa di Ministerio Publico, relaciona cu e accidente riba 9 di Maart, den cual dos Marinier a perde nan bida cerca di Mahuma. Ministerio Publico den su comunicado ta bisa cu nan a traha e comunicado basa riba locual a sali den prensa Hulandes pa loke ta con e Marinier cu ta deteni ta wordo trata y calidad di e prison di KIA. O.M ta splica cu dia 9 di Maart entre 10.30 y 1’or di anochi e accidente a tuma lugar riba e caminda di San Nicolas pa Playa cerca di Mahuma.
E accidente a tuma bida di dos marinier Hulandes, mientras cu un otro a wordo herida seriamente.
Famia a hiba susto di nan bida ora bus a dal frontal den Yaris
ORANJESTAD(AAN):Diabierna atardi alrededor di 2or riba Caya G.F. Betico Croes na altura di Hooiberg Plaza Residence Schoolbus S-12 di Arubus cu number B-67 a dal frontal den un Toyota Yaris cu number A-43055. Segun declaracion di varios testigo un pickup lo a stop dilanti e bus y e chauffeur di e bus bayendo pabou a brake mesora. E brake di e bus a pega cu consecuencia e bus a baha caminda na su man robes y subi contrario impactando frontalmente den e Yaris cu tabata bayendo pariba.
Fiscalnan a troce declaracionnan na fabor di O.M y polis a ofrece testigonan placa y promesa pa declara contra sospechosonan den caso di Foxy Lady
Segun abogado John Zara,
ORANJESTAD(AAN): Diahuebs abogado John Zara a yama un conferencia di prensa, pa e papia tocante un caso di su clientenan Alex y Liliana Mathew, kendenan a wordo acusa di entre otro traficacion humano, labamento di placa y maltrato. Zara a cuminza na bisa cu for di tempo cu el a tuma e caso aki over for di otro abogado y e tabata bay corte, el a ripara cu tabata tin hopi interes pa e caso aki.
Reservanan di divisa netto ta subi
ORANJESTAD (AAN)* Banco Central di Aruba (BCA) ta conclui den su Relato Mensual di Januari 2012 cu e cantidad di placa den circulacion a subi cu Afl. 45,1 miyon te na Afl. 3.203,8 miyon, causa door di un crecemento di Afl. 58,3 den e reservanan di divisa netto (excluyendo diferencianan den revaluacion di oro y reservanan internacional) te na Afl. 1.344,5 miyon na final di Januari 2012. E subida aki a wordo parcialmente mitiga pa un bahada di Afl. 13,2 miyon den e componente domestico di e cantidad di placa den circulacion, atribui na un reduccion di Afl. 17,6 miyon den e transaccionan no relata na credito, principalmente causa door di transaccionan di clearing.
Castigo pa maestro Vito G.,
Acusa di comete actonan inmoral cu muchanan menor di edad, a keda mescos den corte superior
ORANJESTAD(AAN): recientemente Huez di corte superior a duna su veredicto den e caso di apelacion di e maestro si school Vito M.G.
V.G a wordo acusa di comete actonan sexual indebido cu un total di 4 mucha menor di edad. Algun den añanan 2006 y 2007 y otronan di 2008 te cu 2010.


text:
Impulso sosial ekonómiko pa islanan di Hulanda Karibense
E gobièrnu hulandes a diskutí ku gobièrnunan di Bonaire, Sint Eustatius i Saba tokante un kantidat di inisiativa pa drecha e situashon sosial ekonómiko riba e islanan. Den sierto kaso esaki ta konserní problemanan ku ta surpasá e forsa propio.
Dos aña pasá e islanan den Karibe a bai forma parti di Hulanda. Den e temporada ei a implementá hopi mehorashon riba e islanan, manera enseñansa i kuido médiko. E ministerio di Asuntunan Sosial i Labor a laga hasi un investigashon na komienso di e aña aki tokante pobresa den Hulanda Karibense. For di esaki a sali na kla ku e situashon di e personanan ku ta mas abou den e komunidat, ainda tin mester di mas mehorashon. E gobièrnu di e islanan ta e promé gobièrnu responsabel pa maneho di pobresa.
Pa por asistí den esaki tambe for di Reino, gobièrnu hulandes a tuma e siguiente desishonnan:
- E ònderstant speshal ta keda ekspandé, pa asina por hasi mas uso di esaki, prinsipalmente pa ku e gastunan pa artíkulonan di skol. E pago pa personanan ku ta inkapas pa traha i ku ta den ònderstant, ta keda oumentá ku 50% kompará ku e nivel aktual.
- Un parti di e gastunan di provishon di utilidat a konsekuensia di desbentahanan relashoná ku tamaño di e islanan di Hulanda Karibense, ta bai kai bou di Hulanda Europeo. Tambe ta bin supervishon independiente. Di e manera aki ta limitá e peso di e gastunan a konsekuensia di e tarifanan ku ta subi pa siudadanonan i kompanianan na Hulanda Karibense. E partimentu di gastunan di provishon di utilidat ya tabata usual na Hulanda Europeo, i awor pues ta bálido den henter Hulanda, inkluso e islanan di Hulanda Karibense. Ta aspirá pa realisá esaki pa 1 di yanüari 2014 pa medio di lei. Pa e aña di transishon 2013, e ministernan di EL&I i I&M ta duna un aporte finansiero pa dim e oumento den tarifa.
- Lo promové empleo pa medio di aplikamentu di un konsepto di ‘social return’ serka e proyektonan di konstrukshon di Reino na Hulanda Karibense. Ku esaki ta oumentá e impakto sosial di e proyektonan. Un ehèmpel di esaki ta e introdukshon di sitionan di konstrukshon pa alumnonan.
- For di Reino ta hasi invershonnan èkstra den krèsh/akohida (despues di skol) na Hulanda Karibense.
- Den kuadro di kasi US$ 5 mion di ganashi èkstra na entrada di impuesto na Hulanda Karibense riba 2011, a palabrá un pakete di medidanan ku e ministerio di Finansa, ku di un banda ta mehorá e forsa di kompra i di otro banda ta sigui stimulá ekonomia riba e islanan. E pakete ta kontené medidanan ku ta baha e vastgoedbelasting, ta baha akseinsnan riba kombustibel i ta oumentá e eksonerashon di belasting pa artíkulonan di promé nesesidat.
- Ta krea un asina yamá ‘E-team’ pa kada isla di Hulanda Karibense. Esaki ta un relashon di kolaborashon entre gobièrnu i empresarionan riba e islanan, pa finalmente sigui stimulá desaroyo ekonómiko.
For di 8 te ku 12 di òktober e gobièrnunan di e islanan ta na Hulanda pa e konsulta semi anual ku diferente mandatario i departamentu di Den Haag. Algun otro palabrashon ku a keda hasí durante e asina yamá siman di Hulanda Karibense (“Caribisch Nederland-week”):
- Huntu ku e minister di OCW a firma e plannan di alohamentu di enseñansa pa kada un di e tres islanan. E plannan aki ta sòru pa mehorashon di tur edifisio di skol na Hulanda Karibense.
- Ta sigui drecha e aeropuerto riba kada isla di Hulanda Karibense.


text:
Kolaboradornan di ombudsman ku bishita di trabou na Karibe Hulandes
For di djaluna dia 31 di mart e kolaboradornan di Nationale ombudsman ta na Karibe Hulandes pa skucha keho ku siudadanonan por tin riba gobièrnu. Dos kolaborador lo ta na Saba for di djaluna dia 31 di mart te ku djawebs dia 3 di aprel. Durante e mesun dianan ei lo tin dos otro kolaborador na St. Eustatius. Di djaluna dia 7 di aprel te ku djabièrnè dia 11 di aprel lo tin dos na Bonaire. Den medionan lo anunsiá riba kada isla kon un siudadano por drenta den kontakto ku Nationale ombudsman.
Resientemente Nationale ombudsman a emití un rapòrt relashoná un un keho. E rapòrt ei ta papia di trato di sierto keho na Zorgverzekeringskantoor Caribisch Nederland (ZVK). E keho tabata hustifiká. Nationale Ombudsman ta satisfecho di mira ku minister di VWS lo pone atenshon na trato hustu di keho den reunionnan entre ZKV i ministerio.
Informashon básiko
For di 10 di òktober di 2010 Nationale ombudsman ta trata keho riba gobernashon di Reino (manera Belastingdienst Caribisch Nederland, polis i Openbaar Ministerie) na Bonaire, Sint Eustatius i Saba. For di 10 di òktober di 2012 Nationale ombudsman por trata keho riba gobièrnu lokal di Bonaire, Sint Eustatius i Saba tambe. Esei ke men ku Nationale ombudsman ta trata keho riba tur instansha di gobièrnu riba e islanan ei.
Na 2011, 2012 i 2013 tambe kolaboradornan di Nationale ombudsman a hasi bishita di trabou na Bonaire, Sint Eustatius i Saba. Asina habitantenan por akudí serka e kolaboradornan ku nan pregunta òf nan keho. Durante sobrá di aña por entregá keho na Nationale ombudsman via telefòn (gratis: 00 31 800 33 55 555, riba dia di trabou te 12.00 or' ora lokal) òf ku e formulario di keho digital. Pa mas informashon di esei, mira riba www.nationaleombudsman.nl/bes. Na 2013 de Nationale ombudsman a trata 95 keho di Karibe Hulandes.
Aviso na radio i poster
E avisonan na radio i e posternan ku ta anunsiá e oranan di konsulta na Karibe Hulandes:
- Poster Na Saba (31 di mart te ku 3 di aprel)
- Radio Na Saba
- Poster Na Sint Eustatius (31 di mart te ku 3 di aprel)
- Radio Na Sint Eustatius
- Poster NL / Papiamentu Na Bonaire (7 di aprel te ku 11 di aprel)
- Radio NL / Papiamentu Na Bonaire


text:
WILLEMSTAD – Di djamars 7 te ku djabièrnè 19 di yanüari próksimo, Parlamento di Kòrsou lo organisá e próksimo reunion Interparlamentario di Reino (Interparlamentair Koninkrijksoverleg – IPKO). Durante e reunionnan aki, representantenan di Aruba, Hulanda, Sint Maarten i Kòrsou lo papia riba diferente punto ku ta regardá e paisnan den Reino.
Lo trata entre otro temanan ku tin di haber ku integridat di maneho, rasismo i toleransha den Reino, lo diskutí riba puntonan di enseñansa, energia, derecho di mucha i tambe riba e koperashon den kuido di salubridat públiko.
Tambe lo diskutí kon pa utilisá mihó e posibilidat i benefisionan ekonómiko den Reino. Durante e bishita di trabou di e parlamentarionan, nan lo hasi un rekorido tambe na entre otro Carmabi Research Institute, Aloe Vera Plantation Curaçao i na Universidat di Kòrsou “dr. Moises F. da Costa Gomez”.
E delegashon di Parlamento di Kòrsou ku lo partisipá na e reunionnan di IPKO 2014 ta señores Mike Franco (Presidente di Staten – PAIS), drs. Elmer Wilsoe (Presidente di Komishon – PS), Zita Leito MBA (PAR), Alex Rosaria MBA (PAIS), Amerigo Thodé (MFK), ing. Charles Cooper (MAN), Humphrey Davelaar (PNP), Omayra Leeflang (Independiente), drs. Glenn Sulvaran (Independiente). Djasabra 11 di yanüari e delegadonan lo terminá nan bishita di trabou na Kòrsou.


text:
CHIBOK/Nigeria – E organisashon islamita Boko Haram a publiká un video den kua un grupo di e mucha muhénan sekuestrá ta paresé. Boko Haram ta dispuesto pa laga e muchanan bai bou di e kondishon ku ta laga tur miembro di Boko Haram den prison sali liber. Asina Abubakar Shekau, lider di Boko Haram, a bisa den su mensahe riba video.
E video ku ta dura 17 minüt a kai den man di e agensia di prensa franses AFP. Mas o ménos 130 mucha a paresé den e video, den kua por mira nan ta resa i bistí ku un belo islamita riba nan kabesa. Segun Shekau e mucha muhénan a kombertí i bira musulman.
Gobièrnu di Nigeria a bisa ku e no lo laga ningun miembro di Boko Haram sali liber.
Presidente Goodluck Jonathan a akordá un plan franses pa organisá un konferensha pa papia tokante e organisashon terorista Boko Haram. Diferente lider di e paisnan afrikano i representantenan di Union Europeo i Merka a keda invitá pa ta presente na e konferensha aki.


text:
WILLEMSTAD- Gerensia di Algemeen Pensioenfonds van Curaçao ta duna un resúmen di e resultadonan di invershon optené durante e promé kuartal di aña 2014 i e grado den kua pago
Tag "Pensioenfonds"
- DEKLARASHON DI GOBIÈRNU DI KÒRSOU »
- Playoff Beisbòl AA ta ranka sali dia 16 di ougùstùs próksimo »
- (VIDEO) Eliminatoria Mundial U-20 aki na Kòrsou den Stadion Ergilio Hato »
- Nicolas Maduro: Aruba tin nos diplomátiko sekuestrá »
- Detenshon Jamaloodin prolongá »
- UPDATE – ARMA DI KANDELA »
- Kontinuashon di 3 edishon di Ronde Klip Shootout 2014 i Real Street Legal »
- Minister Ben Whiteman a duna update di hòspital nobo »
- Minister Ben Whiteman tokante kimamentu di sushi na Seru Papaya »
- Polis a tira hòmber den barika »
WILLEMSTAD – Manera Gerensia di Algemeen Pensioenfonds a deklará anteriormente esta despues di a papia ku minister i konseheronan a tuma e desishon pa purba na aliviá e situashon un


text:
CARACAS/Venezuela - Ehérsito venesolano a atmití ku a nan a bai muchu leu durante e protestanan di siman pasá. E hefe di Komando Operashonal Stratégiko, Vladimir Padrino, a duna di konosé ku ta bai investigá 97 agentenan di seguridat ku ta sospecha di “krueldat i abuso”.
Segun miembronan di oposishon i aktivistanan di derecho humano servisionan di seguridat na Venezuela ta oprimí i ta hasi uso di táktikanan pisa kontra demonstrantenan. Segun Padrino e kantidat di agentenan di seguridat, kontra di kua a kuminsá un investigashon, ta solamente 0,4 % di henter e organisashon. El a bisa ku ehérsito ta hasi su trabou segun leinan di pais. Padrino a sigui bisa ku ningun sòldá no ta haña enkargo pa ni abusá, ni okashoná doló òf mata niun hende na Venezuela.
Te ainda 41 persona a pèrdè nan bida na Venezuela.


text:
Cuba
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Republika di Cuba ta un pais y isla den Laman Karibe. E ta konsisti di e isla di Cuba, e isla di Juventud i varios otro islanan chiki. E kapital i suidat mas grandi di Cuba ta Havana. Santiago de Cuba ta e suidat di dos mas grandi na Cuba.
Cuba tin un poblashon di 11 mion hende, e nation mas pobloso den Karibe i tambe e isla mas grandi den laman Karibe. Su kultura i kustumbernan ta wordu forma dor di varios meskla di otro kultura inkliendo e indjannan Taino i Chiboney; e periodo di Kolonialismo Spaño, e intrudukson di Esklavonan Afrikano i su proksimidat na Estadonan Uni.
Kontenido
- 1 Nomber
- 2 Historia
- 3 Derechonan Humano
- 4 Ekonomia
- 5 Gobernashon i politika
- 6 Geografia
- 7 Demografia
- 8 Edukashon
- 9 Salu
- 10 Kultura
Nomber[editá | edit source]
E nomber Cuba ta bini for di e lenga Taino pero su nifikashon eksakto ta deskonosi, e por wordu translata manera: "Kaminda ten terra fertil na abundansia" (Cubao) of manera "Luga grandioso" (Coabana). Ten ku ta bisa ku cuba ten e mesun wortel Arabiko Ka'bah ku kemen tempel. I otro ta kiere ku e a wordu nombra na e suidad antiguo di Cuba.
Historia[editá | edit source]
Era pre-kolombiano[editá | edit source]
Prome ku yegada di spañnan e area tabata habita dor di e indjanan nativo konosi komo e Taino i Chiboney ku nan ansestronan a migra for di Nort- Sentro i Suramerika. E Tainonan tabata Kultivator i e Chiboney tabata Kultiva i Jag.
Kolonisashon spaño[editá | edit source]
Na 12 di Oktober, 1492 Christoffel Columbus a yaga na kaminda awor yama Barancoa i a aklema e teritoria den nomber di Spaña i a duna e isla nober Isla Juan. Na aña 1511 e prome suidad spaño a wordu funda pa Diego Valdes di Cuellar na Barracoa, otro suidad a sigui despues incluyendo Havana, e futuro capital ku a wordu funda na 1515. E spañonan a esklava e approksimadamente 100,00 habitantenan indigeno ku a resisti konversion na Kristianismo ponendonan primeramente pa bai busca oro, anto den un siglo malesanan Oropeo a kaba ku e habitantenan oroginal.
Cuba a keda un possecion spaño pa casi 400 aña (1511-1898), ku un economia basa riba agricultura di plantacion, meinmiento, anto e exportacion di suki, koffie, anto tabaco na Oropa anto mas despues Nort Amerika. E trabou tabata hasi dor di esclavonan Afrikano trese na e Isla ora Inglaterra tabata manda na 1762. E grupo elitario ku tabata manda riba e plantashinan tabata tene e poder social i economico, sopporta dor di e spañonan ku a nansa na Cuba (Criollos), otro Oropeonan, anto esclavonan ku ta desende di Afrika. E poblashon na 1817 tabata 630,980 hende, di cual 291,021 tabata kolo kla; 115,691 tabata kolo skur liber; anto 224,268 tabata eclavonan.
Guerranan di independensia[editá | edit source]
Den e añanan 1820, ora e restu di Spaña su Emperio na Amerika Latino a rebelda anto forma estado independiente, Cuba a keda loyal, maske tabatin un tiki agitashon pa independiensia, lokual ku e e Monarkia Spaño a duna e isla e motto "La Siempre Fidelísima Isla" ("E Isla Semper Fiel"). Esaki tabata pasobra Cuba su habitantenan Spaño tabata depende na spaña pa handel, protekshon di Pirata i proteshon kontra un rebellion di esklavo, anto pasobra nan tabatin mas miedu di e kresementu di poder di Estados Unidos ku nan tabata desgusta mandamentu Spaño.
Dies aña di Guerra[editá | edit source]
Independensia di Spaña tabata e motivo di e rebellion di 1868 ku Carlos Manuel de Céspedes como lider, resultando ku un conflicto basta largu ku a ceda nombra Guerra di dies aña. Estados Unidos a ninga di reconose e nobo gobernashon cubano, ounke hopi pais Oropeo si a hasi'e. Na 1878, e pacto di Zanjón a caba ku e conflicto ku Spaña ku a kiere di duna mas autonomia na Cuba. Na 1879–1880, Patriotico Cubano Calixto Garcia a attempta pa kuminsa un otro guerra, conosi como e gueraa chikitu, pero e la haña tiki soppurto.
Periodo entre e guerranan[editá | edit source]
Esclavitud a wordu abolisa na 1886, aunke e minoridat ku ta desende di Afrika a ceda oppresa socialmente i economicamente. durante e periodo aki, pobresa pafo di stad provoka pa e revolushon Spaño di 1868 anto su devastashon a kousa hopi emigrashon na Cuba.
Durante e añanan 1890' agitashon pro-independensia a ceda reviva na parti pa rabiamentu di e nobo restikcionan pone na Handel Cubano dor di Spaña anto hostilidat dor di Spaña su administracion oppresiva i incompetente di Cuba. Un par di Spaña su promisianan di e pakto di Zanjón a ceda cumpli.
Guerra di 1895[editá | edit source]
Na 1892, un dissiente exila, José Martí, a funda e Partido Revolutionario di cuba na New York, ku e meta pa haña independensia Cubano. Na Januari 1895, Martí a biaha bai Montecristi, Santo Domingo pa traha huntu ku Máximo Gómez. Martí a skibi su miranan politiko na e manifesto di Montecristi. Bringamentu contra e leger Spaño a kuminsa na Cuba riba 24 di February 1895, pero Martí no tabata por a yega Cuba te ku 11 di April 1895.[23] Martí a wordu matá na 19 di Mei 1895, na e batalla di Dos Rios.[23] Su morto a immortalis'e anto e la bira un di Cuba su heroenan nacional.
E ront di 200,000 Spañonan tabata hopi mas ku e groupo chicitu di rebeldenan ku a usa hopi taktika di guerilla i sabotage. E Spañonan a cuminsa un campaña di supreshon. General Valeriano Weyler, gobernador militar di Cuba, a cue e luganandi cunucu anto huse como lo ke e tabata yama reconcentrados, discribi dor di observadonan internacional komo "suidatnan fortifika". Esakinan ta konsidera hopi biaha como e prototype pa e kampanan di konsentrahson di siglo 20. Entre 200,000 i 400,000 Suidadernan Cubano a muri di hamber i di varios malesanan di e campamentunan, numbernan verifika pa Krus Kora i e Senator Merikano Redfield Proctor. Tropanan Merikano i Oropeo a protesta contra e conducto Spaño riba e isla.
Guerra -Merikano[editá | edit source]
E barco di batalla Main a yega na Havana riba 25 di January 1898 pa offrese proktekshon na e 8,000 Residentenan Mericano riba e isla, pero e Spañonan a mira es aki como un intimidashon. Riba e anochi di 15 di februari 1898, e Main a explota den e haf, matando e 252 hendenan abordo; un otro 8 hende a muri di nan heridanan sobre di siguiente anochinan.Na


text:
WASHINGTON D.C./Merka – E organisashon di salubridat Pan Amerikano PAHO a partisipá ku kasonan di dengue den kontinente Amerikano, inkluso Karibe a bira sinku biaha mas tantu entre 2003 i 2013.
Tag "oumentá"
- Minister Ben Whiteman: “Tin muchu botika na Kòrsou.” »
- Detenshon pa menasa i maltrato »
- Polis a detené hòmber ku a kue sèn for di kaha na Banko di Caribe »
- Minister Ben Whiteman: “Por baha prima di penshonadonan di 10% pa 6.5%” »
- MinPres Ivar Asjes ke sinta ku studiantenan UoC »
- Detenshon relashoná ku menasa i maltrato. »
- MinPres Ivar Asjes ta reakshoná riba detenshon George Jamaloodin »
- Kooyman ta selebrá su 75 aniversario ku ‘CelebrationWalk’ »
- Di 3 avion di pasahero ta kai den 1 siman di tempu »
- Kòrsou Little League ta pèrdè den semi final na Bahamas »
WILLEMSTAD - Desempleo bou di hubentut aki na Kòrsou a yega na un punto di krísis i ta na gobièrnu pa hasi algu awor. Esaki di akuerdo ku siudadano Giovanni Atalita.
ORANJESTAD/Aruba – Profeshonalnan di salú na Aruba ta dediká awe na pone énfasis riba e importansia di un órgano vital pa bida humano, e nir. Médikonan i ministerio di salubridat


text:
WILLEMSTAD – Deportivo360 tabata presente ayera djadumingu na tereno di Aspafiko patras di Sabana Ballpark kaminda tabata tin e último feria di aña 2013 pa loke ta trata e deporte di kabai.
Djasabra 7 i ayera djadumingu 8 di desèmber, ASPAFIKO tabata tin nan último Feria 2013 kaminda riba djasabra a kuminsá ku kompetensianan di Paso Fino di tur modalidat i ayera tabata tin kompetensianan di jinetes & amazonas ku a kuminsá for di 11or di mainta
Riba fotonan por mira parti di e ambiente ku tabata tin ayera na tereno di Aspafiko, mas den siman nos lo tin e resultadonan p’abo.


text:
WILLEMSTAD – Segun Aqualectra e problema ku suministro di koriente ku a surgi ayera na vários parti di Kòrsou, ta konsekuensia di sabotahe. N’e momentu ei no tabatin registro di
Tag "Sabotahe"
- Minister Ben Whiteman: “Tin muchu botika na Kòrsou.” »
- Detenshon pa menasa i maltrato »
- Polis a detené hòmber ku a kue sèn for di kaha na Banko di Caribe »
- Minister Ben Whiteman: “Por baha prima di penshonadonan di 10% pa 6.5%” »
- MinPres Ivar Asjes ke sinta ku studiantenan UoC »
- Detenshon relashoná ku menasa i maltrato. »
- MinPres Ivar Asjes ta reakshoná riba detenshon George Jamaloodin »
- Kooyman ta selebrá su 75 aniversario ku ‘CelebrationWalk’ »
- Di 3 avion di pasahero ta kai den 1 siman di tempu »
- Kòrsou Little League ta pèrdè den semi final na Bahamas »


text:
WILLEMSTAD – Lider di MFK, Gerrit Schotte a bisa ku loke a pasa e siman aki na Hato no mester ripití nunka mas. E partido ta krítiko pa loke ta
Tag "MFK"
- Minister Ben Whiteman: “Tin muchu botika na Kòrsou.” »
- Detenshon pa menasa i maltrato »
- Polis a detené hòmber ku a kue sèn for di kaha na Banko di Caribe »
- Minister Ben Whiteman: “Por baha prima di penshonadonan di 10% pa 6.5%” »
- MinPres Ivar Asjes ke sinta ku studiantenan UoC »
- Detenshon relashoná ku menasa i maltrato. »
- MinPres Ivar Asjes ta reakshoná riba detenshon George Jamaloodin »
- Kooyman ta selebrá su 75 aniversario ku ‘CelebrationWalk’ »
- Di 3 avion di pasahero ta kai den 1 siman di tempu »
- Kòrsou Little League ta pèrdè den semi final na Bahamas »
DEN HAAG/Hulanda – Parlamentario pa MFK, Amerigo Thodé, a lansa krítikanan fuerte na Den Haag kontra di funshonamentu di Ministerio Públiko (OM) na Kòrsou. Thodé a hasi esaki durante e
WILLEMSTAD – Amerigo Thode di partido MFK ta spera ku lider di e partido Gerrit Schotte por Sali den libertat awe nochi. Abogado Sulvarran a pidi wes husga su detenshon
WILLEMSTAD - A bolbe hasi un denunsia kontra di Gerrit Schotte na Ministerio Públiko. Gerrit Schotte lo a organisá un loteria
WILLEMSTAD – Un grupo di simpatisadó di Gerrit Schotte a reuní awe mainta na Plasa Wilhelmina pa protesta kontra su
WILLEMSTAD – Parlamentario pa MFK, Monique Koeyers-Felida, ta eksigí un evaluashon riba resultado di e sistema di enseñansa di ‘Voorbereidend
WILLEMSTAD – Ministerio Públiko ta investigá e asuntu di soborno rondó di e èks presidente di frakshon di MFK Dean
WILLEMSTAD – Parlamentario Jacinta Constancia, kandidato number 2 riba lista di MFK ta kontemplando pa bandoná arena polítiko. Asina el
Minister di Hustisia a bisa durante reunion di Parlamento ku Islanan BES a ninga pa a tuma defuntu Luigi Florentina
WILLEMSTAD - Dia 6 i 7 di febrüari 2014, Parlamento di Kòrsou a trata e puntonan di agènda rapòrt final di


text:
WILLEMSTAD — Pa medio di esaki nos di komishon U.T.N.L kier a hasi konosí ku pa aña 2014 FeBeKo ta konta ku un komishon ku lo organisá kampionato di Beisbol Liga Hubenil.
Komo mènedjer Andy Nicolaas, tesorero Rodney Riley, sekretario Kenneth Pieter, kordinadó Orlando Nicolina, konsehero general Gurtney Jansen, direktor di kampionato sra. Micheline Heyliger, fotógrafo alabes esun enkargá ku arbitrahe Sandley Martina. Mas aleu e komishon lo konta ku Kenneth Gijsbertha komo konsehero atministrativo i Alvin Flemming komo konsehero tékniko. Un komishon konsistiendo di personanan ku kada unu, di un òf otro manera metí den nos beisbòl último añanan.
Bibando ku nos realidat, kultura i kustumbernan beisbolistiko e personanan aki a pone nan preokupashonnan riba papel. Análisis, konklushon i posibel solushonnan konsiderando e falta di atenshon pa beisbòl Liga Hubenil a indusi e grupo di amigunan di beisbòl aki pa uni forsa i eksperensia pa huntu ku tur ku ta stima e deporte pone e beisbòl na un nivel mas aya. Esaki ta enserá peloteronan, dirigentenan, e fanatikada i prensa. Ku esaki e komishon ta para pa e palabra ‘UP TO THE NEXT LEVEL’. Lokual e logo tambe ta indiká.
Ku e meta pa duna un aporte real a hasi petishon na FeBeKo na anja 2013. Sr. Armin Konket for di komienso a simpatisá ku e idea, para tras di e grupo i duna su ‘green-light’. Despues di trabounan di preparashon serio, djasabra último a tuma logá un reunion tékniko entre FeBeKo, ekiponan Liga Hubenil i komishon U.T.N.L. Reglanan a wòrdu diskutí i aprobá. Tabata reina un esfera positivo serka presentenan.
A keda palabrá ku temporada lo kuminsá dia 22 mart próksimo. E komishon ta sumamente kontentu i honrá di konta ku un mènedjer asina dinámiko, ku e konosementu, eksperensia i kalidat di sr. Andy Nicolaas. Otro siman ta e intenshon pa tene un bríndis konsiderando ku awor e komishon a divulgá e kompromiso i hasi públiko e tim i e mènedjer di UP TO THE NEXT LEVEL komishon beisbòl Liga Hubenil 2014.


text:
Archivo di January, 2010
BREAKING NEWS
ORANJESTAD (AAN): Simplemente bisa, SAC, huradonan, y e timekeepersnan a pifia formal! Resultado di esey ta cu SAC a admiti su eror, y awor a permiti pa Mighty Hippy participa tog den Final di Calypso y Roadmarch awenochi.
Den prefinal di Calypso & Roadmarch Contest 2010 e cuerpo di hurado a aplica reglamento y duna 100 strafpunten na Mighty Hippy. Argumento tabata cu segun e time-keeper e pre-show a pasa 1 minut.
Despues di prefinal NBO a entrega su protesta na SAC contra e decision aki, cual protesta SAC a studia y analisa detayadamente. E tecnico di zonido, sr. Jason Inesia, y representante di SAC encarga cu e parti musical di e festival, sr. ing. Ralph Croes, a realisa e investigacion.
ORANJESTAD (AAN): E trabaonan di preparacion pa cu e Calypso & Roadmarch Contest na Joe Laveist Sportpark a pasa den momentonan caotico Diasabra atardi, ora cu coriente a dal un tecnico trahando eyden.
Awacero tabata cay henter dia, y posiblemente esaki lo por ta un factor contribuidor pa e accidente aki, cu a keda registra banda di 3:15 p.m.
Mesora tanto Polis como Ambulans a worde manda eyden, y mesora a dune asistencia. Contrario na prome boletinnan, a resulta cu e persona no a keda seriamente herida. Tog el a causa basta spanto e momento eyden e lugar.
Gobierno a logra:
Aruba ta yama KLM un caluroso bon bini
ORANJESTAD- Na 2008 durante e gobernacion anterior KLM a dicidi di para tur su vuelonan pa Aruba for di 29 di maart 2009. Asina cu e gobierno nobo a sinta a cuminsa deliberacionnan cu KLM pa trata na convence e compania prestigioso aki pa tin Aruba bek como su destinacion.
Gobierno a logra y dialuna awor KLM lo ta bek na Aruba. Esaki danki na e esfuersonan grandi y e forma decente di actua di gobierno di Aruba. Un logro inmenso den menos di tres luna di gobernacion.
E cambio aki ta keda te cu April ora cu e trabaonan ta cla:
Autonan mal para lo worde kita cu takelwagen di polis, boet lo bin acerca!ORANJESTAD (AAN): Mientras cu e trabaonan ta andando den centro di ciudad pa cu embeyecimento, tin tambe desviacion den trafico cu tur chofer mester tene cune.
E caya pariba di Ministerio Publico cu ta Rifstraat antes trafico tabata bay zuid. Entrante diabierna cu a pasa tur trafico por drenta Rifstraat bay nort y yega den Klipstraat bay na man drechi direccion Driftwood Restaurant. Loke ta un problema eybanda ta e trafico.
Acusado a bisa di a keda den shock di locual el a mire den e aparato
ORANJESTAD(AAN): Diabierna na corte di husticia a tuma lugar e caso famoso di hortamento na cas di Claudius Phillips. Ta asina cu Javier A.A naci na Corsow, Delanho J.J naci na St. Maarten y Jean J.J.F naci na Boneiro, a wordo acusa di a kibra drenta den cas di e cantante riba 10 di October 2009 y eynan nan a horta entre otro dos laptop, un television flat screen, un holoshi hopi caro, algun hoya, un I-Pod y placa. Huez a repasa rapport di e caso y a bisa cu Claudius Phillips a entrega un keho cerca polis den cual e ta bisa cu malhechornan a forza un bentana di su cas y a bay cu e articulonan, despues cu el a Sali for di cas alrededor di 12 di anochi.
E contract ta encera un pakete extenso
ORANJESTAD- –Ayera Prome Minister di Aruba Mike Eman a firma un contract cu e club di futbol Sparta Rotterdam. Cu esaki Aruba ta bira un partner social di Sparta Rotterdam.
Lo tin cooperacion riba diferente tereno. E nomber di Aruba lo bin riba e shirtnan di e hungadornan di Sparta cu ta naturalmente un promocion enorme pa Aruba. Esaki ta entrante juni 2010. Tambe Sparta lo yuda hobennan talentoso di Aruba den un carera riba tereno di futbol.
E hobennan aki lo bai Hulanda pa sigui desaroya nan mes riba tereno di deporte, pero tambe lo tene cuenta cu nan estudio.
Pa un isla chikito manera Aruba e baymento di KLM tabata un sla duro. Poco tempo pasa KLM tabata bin y bay casi tur dia cu un avion grandi for di Europa cu un cantidad grandi di pasahero y un cantidad grandi di carga. KLM ta un di e companianan di aviacion grandi di mundo y uno hopi respeta tur caminda. E gobierno di MEP a logra di core cu e compania aki cu tabata bula ariba Aruba pa decadanan cu hopi exito. Miles di nos hendenan durante e decadanan aki a biaha cu KLM pa motibo di negoshi, estudio y otro actividadnan.
Gobierno tin hopi interes
ORANJESTAD(AAN): E demanda cu tin a haci cu awe Arugas un biaha mas ta na benta.Arugas su historia ta largo.E gobierno anterior a nenga un deal y e prome minister Nel Oduber e tempo ey a hera bira loco ora cu Utilities NV a propone pa cumpra Arugas. Despues di e gritonan di locura di Nel Oduber, AIB si no ta pensa manera un loco y a dicidi di inverti nan placa den Arugas. Despues di algo mas cu dos aña y mey di e compra, awe tin masha hopi interesado cu a yega pa cumpra Arugas atrobe y haci ofertanan na AIB Bank.
Asina huez comisario ta bringa crimen….
ORANJESTAD(AAN):– Un decepcion grandi ta loke polisnan y ministerio publico a keda cune mirando loke a sosode e siman cu a pasa. Lo ta bon pa huez comisario mes bin argumenta e motibonan cu a laga e yiu homber di ex minister Lee liber. Na Aruba cualkier huez comisario sa mucho bon riba e campañanan cu ta ser hiba e momentonan aki pa cu posesion di arma illegal.
Te hasta a duna oportunidad pa entrega arma.
Ta trata di un persona local…
ORANJESTAD(AAN):– Informacion cu nos a haya ta mustra cu e ganador di lotto a yama meld su mes na oficina di lotto na Dakota. Despues cu tabata tin un cantidad di comentario rond di e premio di Mini Mega, awor si e ganador tey. Contrario na un grupo di hendenan cabez bashi cu a cuminsa saca informacion falso rond di e ganador y su nacionalidad, awe nos mester decepciona nan pasobra e ganador ta un persona di Aruba mes. Esey e mes a confirma ora cu el a yama.
El a enfatiza bisando cu ami ta di Aruba.
Minister di Husticia ta considera esaki como incumplimento di contract:
Nunca nan a presenta nan a di trabao!
ORANJESTAD (AAN): Gobierno a manda varios carta di retiro pa un grupo di persona cu te awe no a presenta na trabao desde cu e gobierno nobo a presenta. Varios di e hendenan aki tabata resorta bao di ex minister Rudy Croes. Awor e minister nobo di husticia ningun dia so a mira nan na trabao. Den entrevista e mandatario Arthur Dowers a splica cu ta straño con a duna un grupo di hende asina contrato como consehero.
Lamentablemente, recesion economico a para renovacion Playa Linda
Segun director di Human Group sra. Duque!
ORANJESTAD (AAN) — Manera ta conoci, varios luna atras, un delegacion di Aruba a bay Colombia en busca di trahador den construccion, relaciona cu expansion di un time sharing.
Como cu e proyecto no a bay door y aparentemente, e trahadornan cu a cumpli cu tur rekisito pa bin na remarca, despues di a paga un suma (mas of menos 230 dollar) no a worde poni na haltura cu e proyecto no ta sigui, DIARIO a ricibi yamada, den forma di denuncia, di un di e candidatonan (ken ta actua manera vocero) cu tabata un grupo di seis persona.
ORANJESTAD (AAN)— Den tempo di 37:48 minuut Arnold Brouwer a logra bay cu titulo ganador absoluto di e Betico Memorial Run 2010. E prome dama cu a pasa e finish line ta Jennelaine Vrolijk. Centro Deportico Betico Croes ta caminda cu e careda a cuminsa y a caba. Un totaal di 700 persona a participa na e evento aki. E aña aki e careda di 10 kilometer y e Fun Run/Walk di 6 kilometer a cuminsa simultaneamente na mes sitio. Pa 5:30 di atardi director di IDEFRE sr. Jessy Beukenboom a los e tiro di salida di e careda anual aki.


text:
Ceremonia di apertura di Deporte Escolar Interinsular
ORANJESTAD (AAN): Den oranan di atardi di ayera atuma lugar e ceremonia oficial di apertura di e weganan di deporte escolar interinsular. E ceremonia aki a tuma lugar na Centro Deportivo Betico Croes. Durante e desaroyo di e ceremonia, a hiba palabra entre otro Sr. Jesse Baukenboom, director di IDEFRE como e organismo cu ta encarga cu e competencianan aki; tambe a hiba palabra Sra. Sue Ann Leong, coordinadora di Minister di Deporte Dr. Richard Visser, y tambe di parti di e delegacionnan di Bonaire y Curaçao, e docentenan Sr. Rudwick Benita representando e delegacion di Bonaire y Sr. Edward Monk, representante di e delegacion di Curaçao.
Despues di e acto oficial unda cu himnonan di e tres islanan a wordo canta y e discursonan di custumber, a continua cu e siguiente parti di e programa cual tabata e encuentro di zaalvoetbal entre EPB Hato contra di Kolegio San Bernardus di Curaçao.
Diario Deportivo kier a recorda na un y tur cu durante dia di awe, lo bai tin competencianan di landamento na Piscina Olimpico Roly Bislik na Savaneta, na Johan Cruijff Court na Parke Curazon na Jaburibari lo bai tin e continuacion di e weganan di futbol di mucha muher categoria B y na Centro Deportivo Betico Croes lo bai tin weganan di Zal Voetbal, na final di e encuentronan aki lo bai tin e ceremonia di clausura di e evento aki. Siguientemente por aprecia algun imagen di e ceremonia di apertura di ayera atardi.


text:
WILLEMSTAD – Deportivo360 tabata presente djasabra 15 di febrüari na kancha di Bolas Criollas na Maripampoen, kaminda a tuma luga Final di e tremendo torneo di Bolas Criollas “Torneo Bolas Karnavalesko”
WILLEMSTAD – Djasabra 28 di desèmber nos a lanta ku e tristu notisia ku nos a pèrdè un, amigu , kompañero i ruman. Djasabra mainta , Lionel Aquiles Vis ,
WILLEMSTAD – Federashon Biyar Kòrsou mañan djabièrnè dia 20 di desèmber lo hasi entrega di premio na ganadornan di e diferente eventonan di 2013. E anochi lo inisia pa mitar di
WILLEMSTAD - Fundashon Sedreko i Refineria Isla ayera 04 di òktober a organisá e tradishonal selebrashon pa tur nos “60 plùsnan”
WILLEMSTAD – Fin di siman den Rio Lounge & Sports Bar a tuma lugá otro edishon di Curaçao Pro Tour. Esaki
WILLEMSTAD – E atleta Randall Winklaar (Futbòl), djasabra 14 di sèptèmber, a keda premiá komo “Deportista di Luna” di luna
WILLEMSTAD – Deportivo360 a risibi un komunikado di Sr Junior Millerson denunsiando sierto kambionan straño ku ke ser implementa den
WILLEMSTAD – Komishon Deportista di Luna riba djasabra 03 di ougùstùs 2013, a reuní den sala di reunion di FFK,
WILLEMSTAD – Deportivo360 a sostené un entrevista ekstenso awe djabièrnè 6 di sèptèmber ku Direktor di SEDREKO sr. Oswin Cijntje


text:
Habana/Cuba – Un delegashon di 12 persona di Kámara di Komersio merikano tabata tres dia di bishita na Cuba serka Presidente Raul Castro. E ophetivo di e bishita ta pa wak ki stap tur dos pais por tuma pa mehorá relashonnan entre nan dos. Merka ta un pais kapitalista i ta propaganda pa merkadonan liber.
Sigun e delegashon merikano, e bishita tabata positivo i nan ta spera di sinta na mesa atrobe. Mayoria komersio entre Cuba i Merka ta prohibí pa 52 aña kaba, komo ku Merka a pone un embargo riba e isla.
E delegashon a sera konosí ku doñonan di empresanan chikí na Cuba i a haña un tour serka un mekániko di outo privatisá. E merikanonan a enfatisá ku nan ta kere ku sektornan privá fuerte, liber di kòntròl di gobièrnu eksesivo lo produsí ekonomianan produktivo i eksitoso. Den e delegashon tabata tin tambe, ehekutivonan di Cargill, un di e eksportadónan di agrikultura mas grandi na mundu.
Bou di reformanan di Raul Castro, kasi 500.000 kubano a kuminsá nan mes negoshi, algu ku tabata prohibí bou di revolushon kubano. Mart último, Cuba a pasa un lei pa trese invershonnan internashonal pa por atraé biónes di dòler di finansiamentu internashonal.
Presidente merikano Obama a laga merikanonan kubano bishita famianan den nan pais. Esaki pa kuminsá mehorá relashonnan entre e dos paisnan.


text:
ORANJESTAD – Selekshon di futbòl di Aruba, no ta logra nan pase pa e siguiente buèlta di Caribbean Cup 2014.
Aruba a hunga na kas den torneo lasifikatorio pa e torneo Caribbean Cup 2014. Despues ku nan a logra 2 viktoria, meskos ku tabata e kaso ku e selekshon di Frans Guyana, e dos selekshonnan nashonal aki, mester a topa otro den wega desisivo.
Aki Aruba ta kai vensí i ta keda eliminá. E selekshon nashonal di Frans Guyana asina ta klasifiká i awor lo hunga na sèptèmber den grupo huntu ku Kòrsou.
Nan lo kompetí na Puerto Rico, ku e selekshon di Puerto Rico i tambe Grenada, durante promé siman di sèptèmber.


text:
WILLEMSTAD – Tabata djasabra despues ku e premiashon deportista di luna aprel a tuma lugá den Rio Lounge, ku promotornan di e Buki Mundial 2014, a presentá portada di e buki titulá “Ku bista riba Brazil”.
E portada ta un bunita diseño di Juni Marselia kende ta hefe di produkshon di e buki. E portada ta reflehá kara di un dama ku wowonan kritiko riba Kopa Mundial 2014.
Riba e kara, tin pintá un obra artístiko ku ta reflehá e bandera di Kòrsou pa mustra ku na Kòrsou tambe tin atenshon pa e fiesta di futbòl pero ku bista kritiko. Kritiko pasobra, pa e 31 ekiponan ku mester a klasifiká pa djòin e anfitrion Brazil e aña aki na Kopa Mundial di FIFA e tabata un kaminda largu di trabou duru, sakrifisio i di determinashon.
Esaki no ta nada kompará ku e sakrifisio, bida duru i determinashon pa biba, ku hopi na Brazil mester tin pa simplemente keda na bida. Mundu kompletu su bista ta riba Brazil. Amnesty International den nan reportahe ta kalkulá ku polis ta asesiná konsientemente mas ku dos mil hende pa aña sin wòrdu pèrsigui. Polis a
limpia mas ku 200 favela pa gobièrnu i FIFA por presentá e farse na mundu ku tur kos ta bunita na Brazil. Ora nos ta wak mundial i e protestanan violento lanta atrobe, kòrda ku tin un motibu mas su válido pa esei. “Ku bista riba Brazil” ta reflehá tambe e portada di nos edishon. Wak e mundial aki ku dos wowo skèrpi i keda konsentrá. Apesar di tur esakinan, nos a traha e di shete “Buki Mundial” pa bosnan ku e amor i
dedikashon di semper. E tim di produkshon huntu ku representante di Maduro & Curiel’s Bank, sra Mariela Romero a desvelá e portada djasabra na Rio Lounge and Sport’s Bar. Ta spera e promé kopianan riba merkado pa final di luna.